open-index/open-wikipedia-markdown huggingface dataset:
കൊമേർസ്

**കൊമേർസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ഏഞ്ചലസ് കൗണ്ടിയിൽ സ്ഥിതി ചെയ്യുന്ന ഒരു നഗരമാണ്.  2000 ലെ സെൻസസ് പ്രകാരം 12,568 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 12,823 ആയി വർദ്ധിച്ചിരുന്നു. പടിഞ്ഞാറ് വെർനോൺ, വടക്കുപടിഞ്ഞാറൻ ഭാഗത്ത് ലോസ് ആഞ്ചലസ്, വടക്കുഭാഗത്ത് കിഴക്കൻ ലോസ് ആഞ്ചലസ്, കിഴക്ക് മൊണ്ടെബെല്ലോ, തെക്കു വശത്തുള്ള ഡൗണി, ബെൽ ഗാർഡൻസ്, തെക്കുപടിഞ്ഞാറ് മേയ്‍വുഡ് എന്നിവയാണ് ഈ നഗരത്തിൻറ അതിർത്തികൾ.

ലോസ് ഏഞ്ചലസ് നദി ഈ നഗരത്തിൻറെ തെക്കുപടിഞ്ഞാറൻ അതിർത്തിയുടെ ഭാഗമായിത്തീരുകയും ലോസ് ആഞ്ചലസ് നദിയുടെ പോഷകനദിയായ റിയോ ഹൊൻഡോ ഇതിനെ ഡൌണിയിൽ നിന്ന് വേർതിരിക്കുകയും ചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കോച്ചെല്ല

**കോച്ചെല്ല** (**, **), അമേരിക്കൻ ഐക്യനാടുകളിലെ കാലിഫോർണിയ സംസ്ഥനത്ത് റിവർസൈഡ് കൗണ്ടിയിലെ ഒരു നഗരമാണ്. കോച്ചെല്ലാ താഴ്വരയെന്നു (അല്ലെങ്കിൽ പാം സ്പ്രിങ്സ് പ്രദേശം) കൂട്ടായി അറിയപ്പെടുന്ന ഈ പ്രദേശത്തിന്റെ ഏറ്റവും കിഴക്കുഭാഗത്തുള്ള നഗരമാണിത്. ഇത് പാം സ്പ്രിങ്ങ്സിൽ നിന്ന് 28 മൈൽ (45 കിലോമീറ്റർ) കിഴക്ക് ദിശയിലായും റിവർസൈഡ് നഗരത്തിന് 72 മൈൽ (116 കിലോമീറ്റർ) കിഴക്കായും ലോസ് ആഞ്ജലസിൽ നിന്ന് 130 മൈൽ (210 കിലോമീറ്റർ) അകലെ കിഴക്കൻ ദിശയിലായും സ്ഥിതി ചെയ്യുന്നു. "സിറ്റി ഓഫ് എറ്റേണൽ സൺഷൈൻ" എന്നറിയപ്പെടുന്ന കോച്ചെല്ലാ നഗരം, മരുഭൂ പ്രദേശത്തെ വലിയൊരു ഗ്രാമീണ, കാർഷിക സമൂഹവും. സംസ്ഥാനത്തെ ഇരുപതാം നൂറ്റാണ്ടിലെ ഏറ്റവും വേഗത്തിൽ വളരുന്ന നഗരങ്ങളിലൊന്നുമാണ്. 1946-ൽ ആദ്യമായി സംയോജിപ്പിക്കപ്പെടുമ്പോൽ 1000 ജനങ്ങൾ മാത്രമുണ്ടായിരുന്ന ഈ നഗരത്തിൽ 2010 ലെ സെൻസസ് പ്രകാരം ജനസംഖ്യ 40,704 ആയി വർദ്ധിച്ചിരുന്നു. കോച്ചെല്ലാ താഴ്വരയുടെ കിഴക്കൻ പകുതി സമുദ്രനിരപ്പിനു താഴെയാണ് സ്ഥിതിചെയ്യുന്നത്. സമുദ്രനിരപ്പിനു താഴെ ഏകദേശം 68 അടി (35 മീറ്റർ) താഴ്ച്ചയിലാണ് ഈ പ്രദേശത്തിൻറെ കിടപ്പ്. കോച്ചെല്ലയ്ക്ക് ഏകദേശം 16 മൈൽ അകലെ തെക്കുഭാഗത്തായി സ്ഥിതിചെയ്യുന്ന സാൽട്ടൻ സീ എന്ന ഉപ്പുജലതടാകം സമുദ്രനിരപ്പിൽ നിന്ന് 227 അടി (69 മീ) താഴെയാണു സ്ഥിതി ചെയ്യുന്നത്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കാന്യോൺ ലേക്ക്

**കാന്യോൺ ലേക്ക്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് പടിഞ്ഞാറൻ റിവർസൈഡ് കൗണ്ടിയിൽ സ്ഥിതിചെയ്യുന്നതും കാന്യോൺ തടാക റിസർവോയറിനടുത്തുള്ള ഒരു കവാടമുള്ള നഗരവുമാണ്. നിലവിൽ കാലിഫോർണിയ സംസ്ഥാനത്ത് ഉൾക്കൊള്ളിച്ചിരിക്കുന്ന അഞ്ച് കവാടമുള്ള നഗരങ്ങളിൽ ഒന്നാണിത്.

## ഭൂമിശാസ്ത്രം
എൽസിനോർ തടാകത്തിൻറെ കിഴക്ക് അന്തർസംസ്ഥാന പാത 15ൽ  ടെമസ്കാൽ പർവതനിരകളുടെ തെക്കൻ മലയടിവാരത്തിൽ ഈ നഗരം സ്ഥിതിചെയ്യുന്നു. ഈ മലനിരകൾ സ്ഥിതിചെയ്യുന്നത് പാരിസ് ബ്ലോക്കിൻറെ പടിഞ്ഞാറൻ വിളുമ്പിലും എൽസിനോർ ഫാൾട്ട് മേഖലയുടെ കിഴക്കുമായിട്ടാണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം, നഗരത്തിൻറ ആകെ വിസ്തീർണ്ണം 4.7 ചതുരശ്ര മൈൽ (12 ചതരുശ്ര കിലോമീറ്റർ) അല്ലെങ്കിൽ 2,017 ഏക്കർ (816 ഹെക്ടർ) ആണ്. അതിൽ 3.9 ചതുരശ്ര മൈൽ (10 ചതരുശ്ര കിലോമീറ്റർ) കര ഭൂമിയും 0.7 ചതുരശ്ര മൈൽ (1.8 ചതുരശ്ര കിലോമീറ്റർ) അതായത് (15.92 ശതമാനം ഭാഗം) ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഐല ഫിഷർ

**ഐല ലാങ് ഫിഷർ** (ജനനം; ഫെബ്രുവരി 3, 1976) ഒരു ഓസ്ട്രേലിയൻ നടിയും, ശബ്ദ അഭിനേത്രിയും, എഴുത്തുകാരിയുമാണ്. സ്കോട്ടിഷ് ദമ്പതികളുടെ മകളായി ഒമാനിൽ വച്ച് ജനിച്ച ഫിഷർ തന്റെ ആറാം വയസ്സിൽ ഓസ്ട്രേലിയയിലേക്ക് താമസം മാറി. കുട്ടികളുടെ സാഹസിക പരമ്പര *[[ബേ കോവ്|ബേ കോവിലൂടെ]]* അഭിനയ രംഗത്ത് എത്തിയ അവർ പിന്നീട് *[[ഹോം ആൻഡ് എവേ]]* എന്ന പരമ്പരയിൽ ഷാനോൻ റീഡ് എന്ന കഥാപാത്രത്തെ അവതരിപ്പിച്ചു. അതിനു ശേഷം *[[സ്ക്കൂബി ഡൂ]]* (2002), *[[ഐ ഹാർട്ട് ഹക്കബീസ്]]* (2004), *[[വെഡിങ് ക്രാഷർസ്]] *(2005), *[[ഹോട്ട് റോഡ്]]* (2007), *[[ഡെഫിനെറ്റിലി]],  [[മെയ്ബീ]]* (2008), *[[കൺഫെഷൻസ് ഓഫ് എ ഷോപ്പഹോളിക്]]* (2009) , *[[റാങ്കോ]]* (2011), *[[ബാച്ചിലറെറ്റ്]]* (2012), *[[റൈസ് ഓഫ് ഗാർഡിയൻസ്]]* (2012), *[[അറസ്റ്റഡ് ഡവലപ്മെന്റ്]]* (2013) തുടങ്ങിയ ചിത്രങ്ങളിൽ ഹാസ്യവേഷങ്ങൾ അവതരിപ്പിച്ചു. 

2013 ൽ ഫിഷർ *[[ദ ഗ്രേറ്റ് ഗാറ്റ്സ്ബി]]* എന്ന ചിത്രത്തിൽ മിർട്ടിൽ വിൽസൺ എന്ന കഥാപാത്രത്തെയും *[[നൗ യു സീ മീ (ചലച്ചിത്രം)|നൗ യു സീ മീ]]* എന്ന ചിത്രത്തിൽ ഹെൻലി റീവ്‌സ് എന്ന കഥാപാത്രത്തെയും അവതരിപ്പിച്ചു. 
ലഘുചിത്രം|Fisher at the 2009 Golden Globe Awards

## അഭിനയ ജീവിതം

### ടെലിവിഷൻ

### ചലച്ചിത്രം
ലഘുചിത്രം|Fisher at the premiere of ''The Dictator'' in London (2012)

## പുരസ്‌കാരങ്ങളും നാമനിർദ്ദേശങ്ങളും

## പുസ്‌തകങ്ങൾ
* 
* 
* 

## അവലംബം

## ബാഹ്യ കണ്ണികൾ
* 
വർഗ്ഗം:1976-ൽ ജനിച്ചവർ
വർഗ്ഗം:ഫെബ്രുവരി 3-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
ഭാസ്കര രവിവർമ്മൻ ഒന്നാമൻ

'രണ്ടാം ചേരസാമ്രാജ്യം' എന്നറിയപ്പെടുന്ന കുലശേഖര സാമ്രാജ്യത്തിലെ ഒരു ഭരണാധികാരിയാണ് **ഭാസ്കര രവിവർമ്മൻ ഒന്നാമൻ**. ഇന്ദുകോതവർമ്മയുടെ കാലശേഷം എ.ഡി. 962 മുതൽ 1019 വരെ മഹോദയപുരം ആസ്ഥാനമാക്കി ഇദ്ദേഹം ഭരണം നടത്തിയിരുന്നു. ഇദ്ദേഹത്തെ അവസാനത്തെ ചേരമാൻ പെരുമാളായി  കണക്കാക്കുന്നു.

ജൂതപ്രമാണിയായിരുന്ന ജോസഫ് റബ്ബാന് പ്രത്യേക അവകാശങ്ങൾ നൽകിക്കൊണ്ട് ഭാസ്കര രവി വർമ്മൻ എ.ഡി. 1000-ത്തിൽ ജൂത ശാസനം പുറപ്പെടുവിച്ചിരുന്നു. എ.ഡി. 1020-ൽ ഭാസ്കര രവിവർമ്മന്റേതായി പുറത്തിങ്ങിയ കൊടവലം ശാസനം കാഞ്ഞങ്ങാടിനടുത്തുള്ള കൊടവലം വാമനക്ഷേത്രത്തിൽ സൂക്ഷിച്ചിരിക്കുന്നു. ഇവകൂടാതെ തിരുനെല്ലി, തൃക്കൊടിത്താനം, പെരുന്ന (പെരുനെയ്തൽ), മൂഴിക്കുളം എന്നിവിടങ്ങളിലും ഇദ്ദേഹത്തിന്റെ ശാസനങ്ങളുണ്ട്.

ഭാസ്കര രവിവർമ്മൻ ഒരു പരാക്രമശാലിയായ ഭരണാധികാരിയായിരുന്നുവെങ്കിലും ചോള ചക്രവർത്തിമാരായ രാജരാജ ചോളനും രാജേന്ദ്ര ചോളനും ഇദ്ദേഹത്തെ  പരാജയപ്പെടുത്തിയിട്ടുണ്ട്. ചേരന്മാരും ചോളന്മാരും തമ്മിൽ 'നൂറ്റാണ്ട് യുദ്ധം' ആരംഭിച്ചതും ഭാസ്കര രവി വർമ്മന്റെ കാലത്താണ്.

## ശാസനങ്ങൾ

### ജൂതശാസനം

ജൂതപ്രമുഖനായിരുന്ന ജോസഫ് റബ്ബാന് പ്രത്യേക അവകാശങ്ങൾ നൽകിക്കൊണ്ട് എ.ഡി. 1000-ത്തിൽ ഭാസ്കര രവി വർമ്മൻ ഒന്നാമൻ പുറപ്പെടുവിച്ച ശാസനമാണ് ജൂതശാസനം. കേരളത്തിലെ ഭരണാധികാരികൾ പുലർത്തിയിരുന്ന മതസൗഹാർദ്ദത്തിന്റെയും സഹിഷ്ണുതയുടെയും തെളിവായി ജൂതശാസനത്തെ കണക്കാക്കുന്നു. മട്ടാഞ്ചേരിയിലെ ജൂതപ്പള്ളിയിൽ ഈ ശാസനം ഇപ്പോഴും സൂക്ഷിച്ചിട്ടുണ്ട്. 2017-ൽ ഇന്ത്യൻ പ്രധാനമന്ത്രി നരേന്ദ്ര മോദി ഇസ്രായേൽ സന്ദർശിച്ചപ്പോൾ അവിടുത്തെ പ്രധാനമന്ത്രി ബെഞ്ചമിൻ നെതന്യാഹുവിന് ജൂതശാസനത്തിന്റെ പകർപ്പ് സമ്മാനമായി നൽകിയിരുന്നു.

### കൊടവലം ശാസനം
കാസർഗോഡ് ജില്ലയിലെ കാഞ്ഞങ്ങാടിനടുത്തുള്ള കൊടവലം വാമന ക്ഷേത്രത്തിൽ കൊത്തിവച്ചിട്ടുള്ള ശിലാലിഖിതമാണ് കൊടവലം ശാസനം. എ.ഡി. 1020-ൽ ഭാസ്കര രവിവർമ്മൻ ഒന്നാമനാണ് ഇത് പുറത്തിറക്കിയത്. കൊടവലം ഗ്രാമത്തിൽ നിന്നു പിരിച്ചെടുക്കുന്ന നികുതിയിൽ നിന്ന് മൂന്ന് കഴഞ്ച് സ്വർണ്ണം കൊടവലം ക്ഷേത്രത്തിന്റെ നടത്തിപ്പിനായി നൽകിക്കൊണ്ടുള്ള രാജകൽപ്പനയാണ് ഇതിലുള്ളത്. ബ്രാഹ്മി ലിപിയിലുള്ള വട്ടെഴുത്തിലാണ് ശാസനം തയ്യാറാക്കിയിരിക്കുന്നത്.

1969-ൽ ചരിത്രകാരനായ എം.ജി.എസ്. നാരായണൻ കൊടവലം ക്ഷേത്രത്തിലെത്തി ഈ ശാസനം വായിച്ചെടുത്തു. ഭാസ്കര രവിവർമ്മൻ സ്ഥാനമേറ്റ് 58-ആം വർഷത്തിലാണ് (എ.ഡി.1020) കൊടവലം ശാസനം പുറത്തിറക്കിയതെന്നാണ് എം.ജി.എസ്. നാരായണനും എം.ആർ. രാഘവ വാരിയരും അഭിപ്രായപ്പെടുന്നത്.

## അന്ത്യം
ചോള രാജാക്കന്മാരായ രാജരാജ ചോളന്റെയും രാജേന്ദ്ര ചോളന്റെയും ആക്രമണങ്ങൾക്കു മുമ്പിൽ ഭാസ്കര രവിവർമ്മനു പരാജയം സമ്മതിക്കേണ്ടി വന്നു. എ.ഡി. 1018-ൽ രാജേന്ദ്ര ചോളൻ ഇദ്ദേഹത്തെ പരാജയപ്പെടുത്തുകയും കിരീടം അപഹരിച്ചുകൊണ്ടു പോവുകയും ചെയ്തു. ഭാസ്കര രവിവർമ്മന്റെ പരാജയത്തോടെ കേരളത്തിലെ പെരുമാൾ വാഴ്ച അവസാനിച്ചു. പരാജയത്തെത്തുടർന്ന് ഭാസ്കര രവി വർമ്മൻ തന്റെ രാജ്യത്തെ പലർക്കായി വീതം വച്ച ശേഷം ഇസ്ലാം മതം സ്വീകരിച്ച് അറേബ്യയിലേക്ക് പോയി എന്നൊരു ഐതിഹ്യമുണ്ട്. ഈ കഥയെ ഏതെങ്കിലും സമകാലികരേഖയോ തെളിവോ സ്ഥിരീകരിക്കുന്നില്ല. പ്രാചീന കാലത്തോ മധ്യകാലത്തോ കേരളം സന്ദർശിച്ചിട്ടുള്ള സഞ്ചാരികളാരും ഇക്കാര്യം സൂചിപ്പിച്ചിട്ടുമില്ല.

## അവലംബം

വർഗ്ഗം:ചേരരാജാക്കന്മാർ
വർഗ്ഗം:കേരളത്തിലെ രാജാക്കന്മാർ
സൊനോമ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൗണ്ടിയാണ് **സൊനോമ കൗണ്ടി**. 2010-ലെ അമേരിക്കൻ ഐക്യനാടുകളിടെ സെൻസസ് രേഖകൾ പ്രകാരമുള്ള ഈ കൗണ്ടിയിലെ ആകെ ജനസംഖ്യ 483,878 ആയിരുന്നു. ഈ കൌണ്ടിയുടെ ആസ്ഥാനവും ഏറ്റവും വലിയ നഗരവും സാന്താ റോസയാണ്.  ഇത് മാരിൻ കൗണ്ടിക്ക് വടക്കും മെൻഡോസിനോ കൗണ്ടിയ്ക്കു തെക്കുഭാഗത്തുമായി സ്ഥിതിചെയ്യുന്നു.

സൊനോമ കൌണ്ടി, സാന്താ റോസ, CA മെട്രോപ്പോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു. ഈ ഏരിയ മുഴുവനായുംതന്നെ  സാൻ ജോസ്-സാൻഫ്രാൻസിസ്കോ-ഓക്ലാൻഡ് CA കമ്പൈൻഡ് സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു. സാൻ ഫ്രാൻസിസ്കോ ഉൾക്കടൽ ഏരിയയിലെ ഒമ്പതു കൗണ്ടികളിലൊന്നായ ഇത് ഈ മേഖലയുടെ ഏറ്റവും വടക്കുപടിഞ്ഞാറൻ ദിക്കിൽ സ്ഥിതിചെയ്യുന്ന ഒരു കൗണ്ടി ആണ്.

## ചരിത്രം
പോമ, കോസ്റ്റ് മിവോക്ക്, വാപ്പോ എന്നീ അമേരിക്കൻ ഇന്ത്യൻ തദ്ദേശീയർ ബി.സി. 8000 നും 5000 നും ഇടയിലുള്ള കാലഘട്ടത്തിൽ സോനോമാ കൗണ്ടിയിലെ സ്വാഭാവിക പ്രകൃതിയിൽ ജീവിച്ചിരുന്നു. ഈ ആദ്യ ജനതയുടെക്കുറിച്ച് പുരാവസ്തു ശാസ്ത്രമനുസരിച്ചുള്ള നിരവധി തെളിവുകൾ പ്രത്യേകിച്ച് തെക്കൻ സോനോമ കൗണ്ടിയിൽ കാണപ്പെടുന്ന പാറകളിലെ കൊത്തുപണികളിൽ കാണാൻ സാധിക്കുന്നതാണ്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ലോമിത

**ലോമിത** അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചെലെസ് കൗണ്ടിയിലുള്ള ഒരു നഗരമാണ്. 2000 ലെ ജനസംഖ്യാ കണക്കെടുപ്പിലെ 20,046 ൽ നിന്ന് ജനസംഖ്യ 2010 ലെ കണക്കെടുപ്പിൽ 20,256 ആയി മാറിയിരുന്നു. ചെറിയ മൊട്ടക്കുന്നിനുള്ള സ്പാനിഷ് പദമാണ് ലോമിത എന്നത്.

## ചരിത്രം
സ്പാനിഷ് സാമ്രാജ്യം, ജുവാൻ ജോസ് ഡോമിൻഗ്വസിന് സമ്മാനിച്ച റാഞ്ചോ സാൻ പെട്രോയുടെ ഭാഗമായിരുന്നു യഥാർത്ഥത്തിൽ ലോമിത പ്രദേശം. സ്പെയിനിലെ രാജാവായിരുന്ന കാർലോസ് മൂന്നാമനാണ് 1784 ൽ ഇത് ജുവാൻ ജോസ് ഡോമിൻഗ്വസിന് അനുവദിച്ചത്. 1981 ഒക്ടോബർ മാസത്തിൽ ലോമിത നഗരം. ജപ്പാനിലെ ഒസാക്കയിലുള്ള ടകൈഷീ നഗരവുമായി ഒരു സഹോദര നഗര ബന്ധം സ്ഥാപിച്ചിരുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച്  ഈ നഗരത്തിൻറെ ആകെ വിസ്തീർണ്ണം 1.9 ചതുരശ്ര മൈൽ (4.9 ചതുരശ്ര കിലോമീറ്റർ) ആണ്. ഇതു മൂഴുവനും കരഭൂമിയാണ്. ലോമിത യഥാർത്ഥത്തിൽ 7 ചതുരശ്ര മൈൽ (18 ചതുരശ്ര കിലോമീറ്റർ) വിസ്തൃതിയുണ്ടായിരുന്നെങ്കിലും കാലക്രമേണ ഇതിൽ ഭൂരിഭാഗവും അയൽ നഗരങ്ങളിലേയ്ക്കു ചേർക്കപ്പെട്ടു. ഇതിൻറെ ഒരു ഉത്തമ ഉദാഹരണമാണ് ഇപ്പോൾ സാമ്പെറിനി ഫീൽഡ് (ടോറൻസ് മുനിസിപ്പൽ എയർപോർട്ട്) എന്നറിയപ്പെടുന്ന പഴയ ലോമിത ഫീൽഡ്സ്. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ലോമാ ലിൻഡ

**ലോമാ ലിൻഡ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ബർണാർഡിനോ കൗണ്ടിയിലെ ഒരു നഗരമാണ്. സ്പാനിഷ് ഭാഷയിൽ ലോമ ലിൻഡ എന്ന പദത്തിനർത്ഥം 'മനോഹരമായ കുന്ന്' എന്നാണ്. 1970 ലാണ് ഇത് സംയോജിപ്പിക്കപ്പെട്ടത്. 2000 ലെ സെൻസസിൽ 18,681 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ പ്രകാരം 23,261 ആയി മാറിയിരുന്നു.  

നഗരത്തിൻറ മധ്യഭാഗം യഥാർത്ഥത്തിൽ മൗണ്ട് സിറ്റി എന്നാണ് അറിയപ്പെട്ടിരുന്നത്. അതിന്റെ കിഴക്കൻ പകുതി യഥാർത്ഥത്തിൽ ബ്രൈൻ മാവിർ എന്നറിയപ്പെടുന്ന ഒരു സംയോജിപ്പിക്കപ്പെടാത്ത സമൂഹമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
മിന്നൽ രക്ഷാചലകം

ഇടിമിന്നൽ മൂലമുണ്ടാകാവുന്ന ഉന്നതമായ വോൾട്ടതയിലുള്ള വൈദ്യുത പ്രവാഹത്തിൽ നിന്നും കെട്ടിടങ്ങളെയും മറ്റ് നിർമ്മാണങ്ങളെയും മറ്റും സംരക്ഷിക്കുന്നതിന് വേണ്ടിയുള്ള സംവിധാനമാണ് **മിന്നൽ രക്ഷാചലകം**(Lightning Rod). മിന്നൽ പ്രതിരോധ ചാലകം എന്നും ഇതറിയപ്പെടുന്നു. മിന്നലാഘാതം ഉണ്ടായാൽ, അതുമൂലമുണ്ടാകുന്ന വൈദ്യുതിയെ സ്വീകരിച്ച് ഒരു വൈദ്യുത വാഹി വഴി മണ്ണിലേക്ക് കടത്തിവിട്ട് നിർമ്മിതികളെ സംരക്ഷിക്കുകയാണ് ഇതിൽ ചെയ്യുന്നത്. ജീവനും സ്വത്തിനുമുണ്ടാകാവുന്ന നാശം തടയുന്നതിനോ ആഘാതം കുറയ്ക്കുന്നതിനോ ഇങ്ങനെ സാധിിക്കുന്നു. സാങ്കേതികത വികസിക്കുന്നതോടെ മനുഷ്യ നിർമ്മിതികളുടെ ഉയരവും വർദ്ധിച്ചു കൊണ്ടിരുന്നു. ഉയരം കൂടുന്തോറും ഇടിമിന്നൽ മൂലമുണ്ടാകുന്ന നാശവും കൂടി വരുന്നു. ഇത്തരമൊരു സാഹചര്യത്തിൽ മിന്നൽ രക്ഷാ ഉപകരണത്തിന്റെ പ്രസക്തി വർദ്ധിക്കുന്നു.

## ഘടന
മിന്നൽ രക്ഷാ ഉപകരണത്തിന് ഒരു സ്വീകരണിയും (Rod) ഒരു എർത്ത് (Earth) ഭാഗവും ഇവയെ തമ്മിൽ ബന്ധിപ്പിക്കുന്ന വയർ (cable) സംവിധാനവുമുണ്ടായിരിക്കും. ഇതിലെ സ്വീകരണി വിവിധ രൂപങ്ങളിൽ കാണപ്പെടുന്നു. ഇവയെല്ലാം നിർമ്മിക്കപ്പെടുന്നത് ചെമ്പ് കൊണ്ടായിരിക്കും. അലൂമിനിയം വയർ കൂടി ഉപയോഗിക്കാറുണ്ട്.

## കണ്ടുപിടിത്തം

1749 ൽ ബെഞ്ചമിൻ ഫ്രാങ്ക്ലിൻ ആണ് മിന്നൽ രക്ഷാ ഉപകരണത്തിന്റെ തത്ത്വം ആദ്യമായി അവതരിപ്പിച്ചത്. 
1753 ൽ ഒരുപകരണമായി അദ്ദേഹം ഇത് അവതരിപ്പിച്ചു. 1760 ആവുമ്പോഴേക്കും വിശ്വസനീയമായ ഒരു സംവിധാനമായി ഇതിനെ മാറ്റിയെടുക്കുന്നതിന് ബഞ്ചമിൻ ഫ്രാങ്ക്ളിന് സാധിച്ചു.

## അവലംബം

വർഗ്ഗം:അന്തരീക്ഷ ഭൗതികശാസ്ത്രം
സൊലാനോ കൗണ്ടി

അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തു സ്ഥിതി ചെയ്യുന്ന ഒരു കൌണ്ടിയാണ് **സൊലാനോ കൗണ്ടി,**. 2010 ലെ സെൻസസ് രേഖകൾ പ്രകാരം ഈ  കൗണ്ടിയിലെ ആകെ ജനസംഖ്യ 413,344 ആയിരുന്നു. ഫെയർഫീൽഡ് നഗരത്തിലാണ് ഈ കൗണ്ടിയുടെ ആസ്ഥാനം.

സൊലാനോ കൗണ്ടി, വല്ലെജോ-ഫെയർഫീൽഡ്, CA മെട്രോപ്പോളിറ്റൻ സ്റ്റാറ്റിസ്റ്റിക്കൽ ഏരിയയിൽ ഉൾപ്പെട്ടിരിക്കുന്നു. ഇതു മുഴുവനായിത്തന്നെ സാൻ ജോസ്-സാൻഫ്രാൻസിസ്കോ-ഓക്ലാൻഡ്, CA കമ്പൈൻഡ് സ്റ്റാറ്റിസ്റ്റിക്കൽ ഏരിയിൽ ഉൾപ്പെടുന്നു. സൊലാനോ കൗണ്ടി, സാൻ ഫ്രാൻസിസ്കോ ഉൾക്കടൽ ഏരിയയിലെ ഒമ്പതു കൗണ്ടികളിലൊന്നും വടക്കുകിഴക്കൻ ദിശയിൽ സ്ഥിതിചെയ്യുന്ന കൗണ്ടിയുമാണ്. കാലിഫോർണിയ സർവകലാശാലയിലെ ദക്ഷിണ ക്യാമ്പസിൻറെ ഒരു ഭാഗമായ ഡേവിസ്, സോളാനോ കൗണ്ടിയിലാണ് സ്ഥിതിചെയ്യുന്നത്.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ബോർഡോ

തെക്കുപടിഞ്ഞാറൻ ഫ്രാൻസിലെ  ഒരു നഗരമാണ് **ബോർഡോ**(**Bordeaux** ; Gascon Occitan: **). ഗാരോൺ നദിയുടെ തീരത്തായി സ്ഥിതിചെയ്യുന്ന ഒരു തുറമുഖനഗരമാണിത്. 2014-ലെ കണക്കുകൾ പ്രകാരം ഇവിടത്തെ ജനസംഖ്യ 246,586 ആണ്. നഗരത്തിലെ പുരാതനമായ ഭാഗം യുനെസ്കോ ലോകപൈതൃകസ്ഥാനമായി  പ്രഖ്യാപിച്ചിട്ടുണ്ട്.

ലോകത്തിലെ വീഞ്ഞ് വ്യവസായ തലസ്ഥാനമാണ് ബോർഡോ.ഇവിടത്തെ വീഞ്ഞ് വ്യവസായാവുമായി ബന്ധപ്പെട്ട സമ്പദ്‌വ്യവസ്ഥ 14.5 ബില്ല്യൺ യൂറോയാളം വരും. എട്ടാം നൂറ്റാണ്ട് മുതൽ ഈ പ്രദേശത്ത് ബോർഡോ വീഞ്ഞ്(Bordeaux wine) ഉൽപ്പാദിപ്പിക്കപ്പെടുന്നു

## അവലംബം

വർഗ്ഗം:ഫ്രാൻസിലെ പട്ടണങ്ങൾ
ലഗൂണ ഹിൽസ്

**ലഗൂണ ഹിൽസ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാത്ത്, ഓറഞ്ച് കൗണ്ടിയിലുൾപ്പെട്ട ഒരു നഗരമാണ്. ഇതിന്റെ പേര് പരാമർശിക്കുന്നതുപോലെ ഇത് ലഗൂണാ മലയിടുക്കിനും വളരെ പഴയ ലഗുണാ ബീച്ചിനും സമീപസ്ഥമായതിനാലാണ് നഗരത്തിന് ഈ പേരു ലഭിച്ചത്. ഈ നഗരത്തിന് അടുത്തുള്ള മറ്റ് പുതിയ നഗരങ്ങളായ - ലഗൂണ നിഗ്വേൽ, ലഗൂണ വുഡ്സ് എന്നിവയും സമാനമായ രീതിയിൽ നാമകരണം ചെയ്യപ്പെട്ടിരിക്കുന്നു.

## ഭൂമിശാസ്ത്രം
അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകൾ പ്രകാരം ഈ നഗരത്തിൻറെ ആകെ വിസ്തീർണ്ണം 6.7 ചതുരശ്ര മൈൽ (17 ചതുരശ്ര കിലോമീറ്റർ) ആണ്. ഇതിൽ 6.7 ചതുരശ്ര മൈൽ (17 ചതുരശ്ര കിലോമീറ്റർ) പ്രദേശം കര ഭൂമിയും 0.025 ചതുരശ്ര മൈൽ (0.065 ചതുരശ്ര കിലോമീറ്റർ) പ്രദേശം അതായത് (0.37%) ജലം ഉൾപ്പെട്ടതുമാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വിൽഡോമർ

**വിൽഡോമർ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ റിവർസൈഡ് കൗണ്ടിയിലെ ഒരു നഗരമാണ്. 2008 ജൂലൈ 1 നാണ് ഇത് സംയോജിപ്പിക്കപ്പെട്ടത്. അതിവേഗം വികസനത്തിലേയക്കു കുതിച്ചുകൊണ്ടിരിക്കുന്ന ഒരു പ്രദേശത്താണ് ഈ നഗരം സ്ഥിതി ചെയ്യുന്നത്. 2000 ലെ സെൻസസ് പ്രകാരമുണ്ടായിരുന്ന 14,064 ൽ നിന്നും ജനസംഖ്യ വർദ്ധിച്ച്, 2010 ലെ സെൻസസിൽ 32,176 ആയി മാറിയിരുന്നു.

## ഭൂമിശാസ്ത്രം
വിൽഡോമർ നഗരം നിലനിൽക്കുന്ന അക്ഷാംശ രേഖാംശങ്ങൾ  (33.607460, -117.260193) ആണ്. അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് ഈ നഗരത്തിൻറെ മൊത്തം വിസ്തീർണ്ണം 23.7 ചതുരശ്ര മൈൽ (61 ചതുരശ്ര കിലോമീറ്റർ) ആണ്. ഈ പ്രദേശം മുഴുവനും കരഭൂമിയാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വീറ്റ്‍ലാൻറ്

**വീറ്റ്‍ലാൻറ്**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് യൂബ കൗണ്ടിയിൽ സ്ഥിതിചെയ്യുന്ന ഒരു നഗരമാണ്. 2000 ലെ സെൻസസ് രേഖകൾ പ്രകാരം 2,275 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 3,456 ആയി വർദ്ധിച്ചിരുന്നു. മേരീസ്‍വില്ലെ നഗരത്തിന് തെക്കുകിഴക്കായി 12.5 മൈൽ (20 കിലോമീറ്റർ) ദൂരത്തായി വീറ്റ്ലാൻറ് സ്ഥിതി ചെയ്യുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഹാൻഫോർഡ്

**ഹാൻഫോർഡ്** അമേരിക്കൻ ഐക്യനാടുകളിലെ കാലിഫോർണിയാ സംസ്ഥാനത്ത് തെക്കൻ-മധ്യ സാൻ ജോവാക്വിൻ താഴ്വരയിലെ ഒരു പ്രധാന വാണിജ്യ, സാംസ്കാരിക കേന്ദ്രമായ നഗരമാണ്. കിംഗ്സ് കൗണ്ടിയിലുൾപ്പെട്ടിരിക്കുന്ന ഈ നഗരമാണ് കൗണ്ടിയുടെ ആസ്ഥാനവും. ഹാൻഫോർഡ്, കൊർകൊരാൻ എന്നിവയുൾപ്പെടെ കിംഗ്സ്  കൗണ്ടി മുഴുവനായും ഉൾക്കൊള്ളുന്ന ഹാൻഫോർഡ്-കൊർകൊരാൻ മെട്രോപ്പോളിറ്റൻ മേഖലയിലെ (MSA കോഡ് 25260) ഒരു പ്രധാന നഗരമാണിത്.

## ഭൂമിശാസ്ത്രം
ഹാൻഫോർഡ് നഗരം സ്ഥിതിചെയ്യുന്ന അക്ഷാംശ രേഖാംശങ്ങൾ  (36.3275, −119.6457) ആണ്. കാലിഫോർണിയയിലെ സാൻ ജോവാക്വിൻ താഴ്വരയുടെ തെക്കു-മദ്ധ്യ ഭാഗത്തായി സ്ഥിതിചെയ്യുന്ന ഈ നഗരം, ഫ്രെസ്നോ നഗരത്തിന് 28 മൈൽ (45 കിലോമീറ്റർ) അകലെ തെക്കു-തെക്കുകിഴക്കൻ ദിശയിലും വൈസാലിയ നഗരത്തിന് 18 മൈൽ (29 കിലോമീറ്റർ) അകലെ പടിഞ്ഞാറൻ ദിശയിലുമായി സ്ഥിതിചെയ്യുന്നു. സമുദ്രനിരപ്പിൽ നിന്ന് 249 അടി (76 മീറ്റർ) ഉയരത്തിൽ സ്ഥിതിചെയ്യുന്ന ഈ നഗരത്തിന് പരന്ന ഭൂപ്രകൃതിയാണ്.

അമേരിക്കൻ ഐക്യനാടുകളിലെ സെൻസസ് ബ്യൂറോയുടെ കണക്കനുസരിച്ച് ഈ നഗരത്തിന്റെ മൊത്തം വിസ്തീർണം 16.6 ചതുരശ്ര മൈൽ (43 ചതുരശ്ര കിലോമീറ്റർ) ആണ്. ഇതിൽ ജലം ഉൾപ്പെടുന്ന പ്രദേശങ്ങളൊന്നുംതന്നെയില്ല.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
വൺ ഇന്ത്യ

ഇന്ത്യയിലെ ഓൺലൈൻ ബഹുഭാഷാ പോർട്ടലാണ് വൺഇന്ത്യ. ഇംഗ്ലീഷ്, ഹിന്ദി,  മലയാളം,  തമിഴ്, കന്നഡ, തെലുങ്ക്,ബംഗാളി, ഗുജറാത്തി തുടങ്ങിയ എട്ടു ഭാഷകളിൽ ഇതു ലഭ്യമാണ്. ബാംഗ്ലൂർ ആസ്ഥാനമായി പ്രവർത്തിക്കുന്ന *ഗ്രേയ്‌നിയം ഇൻഫർമേഷൻ ടെക്‌നോളജീസ്* പ്രൈവറ്റ് ലിമിറ്റഡാണ് കമ്പനിയുടെ ഉടമസ്ഥർ. മാനേജിങ് ഡയറക്ടറായ ബിജി മഹേഷും സിഇഒയായ ശ്രീരാം ഹെബ്ബാറുമാണ് കമ്പനിയുടെ പ്രവർത്തനകൾക്ക് നേതൃത്വം ലഭിക്കുന്നത്. ദൈനംദിന വാർത്തകൾക്കു പുറമേ കായികം, ചലചിത്രം, യാത്ര, വിനോദം, ബിസിനസ്സ്, ലൈഫ്സ്റ്റൈൽ, വീഡിയോകൾ എന്നിവ ഉൾച്ചേർത്തും വൺ ഇന്ത്യ സേവനം ലഭ്യമാക്കുന്നു.

## അവലംബം

വിഭാഗം:മലയാളം പത്രങ്ങൾ
വർഗ്ഗം:മലയാളം വാർത്താ വെബ്സൈറ്റുകൾ
ഉതിയൻ ചേരലാതൻ

സംഘകാലത്ത് കേരളത്തിന്റെ മധ്യഭാഗങ്ങൾ ഭരിച്ചിരുന്ന ചേരസാമ്രാജ്യത്തിലെ പേരറിയാവുന്ന ആദ്യ ഭരണാധികാരിയാണ് **ഉതിയൻ ചേരലാതൻ**. 'ആദിചേരരാജാവ്', 'പെരുംചോറ്റ് ഉതിയൻ ചേരലാതൻ', 'ഉതിയൻ ചേരൽ' എന്നീ പേരുകളിലും ഇദ്ദേഹം അറിയപ്പെടുന്നു. ഇദ്ദേഹം മഹാഭാരതയുദ്ധത്തിൽ പങ്കെടുത്തതായും സൈന്യത്തിന് മൃഷ്ടാന്ന ഭോജനം നൽകുക വഴി ‘പെരുഞ്ചോറ്റുതിയൻ‘ എന്ന ബഹുമതി നേടിയതായും പറയപ്പെടുന്നു. എ.ഡി. ഒന്നാം നൂറ്റാണ്ടിനും രണ്ടാം നൂറ്റാണ്ടിനും മധ്യേയാണ് ഇദ്ദേഹം ജീവിച്ചിരുന്നത്. ഇദ്ദേഹം ഒരു ശൈവമത അനുയായി ആയിരുന്നു. 

എ.ഡി. 105 മുതൽ കുട്ടനാട്ടിലെ കുഴുമൂർ (ഇന്നത്തെ കുഴൂർ) ആസ്ഥാനമാക്കി ഭരണം ആരംഭിച്ച ഉദിയൻ ചേരലാതൻ തന്റെ രാജ്യത്തിന്റെ വിസ്തൃതി വടക്കോട്ടും കിഴക്കോട്ടും വ്യാപിപ്പിച്ചു. 'ആകാശം വരെയെത്തുന്ന സാമ്രാജ്യമുള്ളവൻ', 'ദൈവങ്ങൾക്കു പ്രിയങ്കരൻ' എന്നൊക്കെ അർത്ഥം വരുന്ന 'വാനവരമ്പൻ' എന്ന വിശേഷണം ഇദ്ദേഹത്തിനുണ്ടായിരുന്നു. വെളിയൻ വേൺമാന്റെ മകൾ നല്ലിനിയെയാണ് ഇദ്ദേഹം വിവാഹം കഴിച്ചത്. ഉതിയൻ ചേരലാതന്റെ ഭരണകാലത്ത് മുസിരിസ് തുറമുഖം വഴിയുള്ള വിദേശവ്യാപാരം ശക്തി പ്രാപിച്ചിരുന്നു. 

ചോളരാജാവായ കരികാല ചോളന്റെ സമകാലികനാണ് ഉദിയൻ ചേരലാതൻ. എ.ഡി.130-ൽ കരികാല ചോളനും ഉതിയൻ ചേരലാതനും തമ്മിൽ നടന്ന വെന്നി യുദ്ധത്തിൽ ഉതിയൻ ചേരലാതൻ പരാജയപ്പെട്ടു. പരാജയത്തെ തുടർന്ന് ഉതിയൻ പട്ടിണി കിടന്ന്  ആത്മഹത്യ ചെയ്തതായി പറയപ്പെടുന്നു (അക്കാലത്ത് ഇങ്ങനെയൊരു ആചാരമുണ്ടായിരുന്നു). അദ്ദഹത്തിന്റെ അനുയായികളിൽ ചിലരും അന്ന് ആത്മഹത്യ ചെയ്തിരുന്നു. ഉതിയൻ ചേരലാതന്റെ കാലശേഷം അദ്ദഹത്തിന്റെ പുത്രൻ നെടും ചേരലാതൻ ചേരസാമ്രാജ്യത്തിലെ ഭരണാധികാരിയായി.

## ഇതും കാണുക
* ചേരസാമ്രാജ്യം
* ആദിചേരന്മാർ

## അവലംബം

* 

വർഗ്ഗം:ചേരരാജാക്കന്മാർ
ലാ ലാ ലാൻഡ് (ചലച്ചിത്രം)

ഡാമിയൻ ചസെൽ തിരക്കഥയും സംവിധാനവും നിർവഹിച്ച് 2016 ൽ പുറത്തിറങ്ങിയ ഒരു ഹോളിവുഡ് സംഗീത റൊമാന്റിക് കോമഡി ചലച്ചിത്രമാണ് **ലാ ലാ ലാൻഡ്**. റയാൻ ഗോസ്ലിങ്ങ്, എമ്മ സ്റ്റോൺ എന്നിവർ മുഖ്യവേഷങ്ങൾ അവതരിപ്പിച്ച ഈ ചിത്രത്തിൽ അവർ യഥാക്രമം ഒരു ജാസ് മ്യൂസിക് സംഗീതജ്ഞനായും, അഭിനയ മോഹമുള്ള ഒരു വ്യക്‌തിയുടെയും വേഷങ്ങളിൽ എത്തുന്നു. അവർ ഇരുവരും തങ്ങളുടെ മോഹങ്ങൾ സാക്ഷാത്കരിക്കാൻ ശ്രമിക്കുന്നതിനിടെ ലോസ് ആഞ്ജലസിൽ വച്ച് പരസ്പരം കണ്ടുമുട്ടുകയും പ്രണയത്തിലാകുകയും ചെയ്യുന്നു.  

ലാ ലാ ലാൻഡ് മികച്ച നിരൂപണം നേടി. ചാസല്ലിന്റെ തിരക്കഥ, സംവിധാനം, ഗോസ്ലിംഗ്, സ്റ്റോൺ എന്നിവരുടെ പ്രകടനങ്ങൾ, ജസ്റ്റിൻ ഹർവിറ്റ്സിന്റെ സംഗീതസംവിധാനം, സിനിമയുടെ ഗാനങ്ങൾ എന്നിവ പ്രകീർത്തിക്കപ്പെട്ടു. 74-ാമത് ഗോൾഡൻ ഗ്ലോബ് അവാർഡുകളിൽ നാമനിർദ്ദേശം ചെയ്യപ്പെട്ട ഏഴു വിഭാഗത്തിലും പുരസ്‌കാരം  നേടി. 70-ാമത് ബ്രിട്ടീഷ് അക്കാദമി ഫിലിം അവാർഡുകളിൽ ലഭിച്ച പതിനൊന്ന്  നാമനിർദ്ദേശങ്ങളിൽ അഞ്ചും നേടി. 89-ാമത് അക്കാദമി അവാർഡിൽ പതിനാല് ഇനങ്ങളിൽ നാമനിർദ്ദേശം നേടി *ഓൾ അബോട്ട് ഈവ്* (1950), *[[ടൈറ്റാനിക് (ചലച്ചിത്രം)|ടൈറ്റാനിക്]]* (1997) തുടങ്ങിയ ചിത്രങ്ങൾക്കൊപ്പം എത്തി. മികച്ച നടി, മികച്ച ഛായാഗ്രഹണം, മികച്ച ഒറിജിനൽ സ്കോർ, ബെസ്റ്റ് ഒറിജിനൽ സോംഗ് ("സിറ്റി ഓഫ് സ്റ്റാർസ്"), മികച്ച പ്രൊഡക്ഷൻ ഡിസൈൻ എന്നിങ്ങനെ ആറു ഇനങ്ങളിൽ അക്കാദമി അവാർഡ് ഈ ചിത്രം നേടി.  

## അഭിനേതാക്കൾ
* റയാൻ ഗോസ്ലിങ്ങ് - സെബാസ്റ്റ്യൻ വൈൽഡർ
* എമ്മ സ്റ്റോൺ - മിയാ ഡൊലോൻ
* ജോൺ ലെജന്റ് - കീത്ത്
*റോസ്മാരി ഡിവിറ്റ് - ലോറ വൈൽഡർ
*ഫിൻ വിറ്റ്റോക്ക് - ഗ്രെഗ് ഏണസ്റ്റ്
*ജെസ്സിക്ക രൂത്ത് - അലക്സിസ്
*സോനോയ് മിസോനോ - കെയ്റ്റ്ലിൻ
*കാലി ഹെർണാണ്ടസ് - ട്രേസി
* ജെ. കെ. സിമ്മൺസ് - ബിൽ
* ടോം എവററ്റ് സ്കോട്ട് - ഡേവിഡ്
* മീഗം ഫേ - മിയയുടെ അമ്മ
* ഡാമൺ ഗുപ്റ്റൺ - ഹാരി
* ജേസൺ ഫ്യൂച്ച്സ് - കാർലോ
* ജോഷ് പെൻസ് - ജോഷ്

## അംഗീകാരങ്ങൾ

## അവലംബം

## ബാഹ്യ കണ്ണികൾ
* 
* Filming Locations
* ''La La Land'' posters
* 
* 
* 
* 
* 
* Interactive map of shooting locations 
* 
* ലാ ലാ ലാൻഡ്'s Choreographer Explains the Freeway Dance Scene

## കുറിപ്പുകൾ

വർഗ്ഗം:2016-ൽ പുറത്തിറങ്ങിയ അമേരിക്കൻ ചലച്ചിത്രങ്ങൾ
മിഹായേല നൊറോക്ക്

**മിഹായേല നൊറോക്ക്** ഒരു റൊമാനിയൻ ഫോട്ടോഗ്രാഫറാണ്. സൊന്ദര്യം എല്ലായിടത്തുമുണ്ടെന്നു വിശ്വസിക്കുന്ന അവരുടെ "അറ്റ്ലസ് ഓഫ് ബ്യൂട്ടി" എന്ന ഛായാചിത്ര പുസ്തകം ഏറെ പ്രശസ്തമാണ്. ലോകത്തിലെ വൈവിദ്ധ്യമാർന്ന പെൺ മുഖങ്ങൾ ചിത്രീകരിക്കുന്നതിനായി അവർ സ്വദേശമായ റൊമാനിയയിൽനിന്ന് തൻറെ ജോലിയുപേക്ഷിച്ചു പുറപ്പെടുകയും ഏകദേശം അമ്പതിലധികം രാജ്യങ്ങളിൽ ചുറ്റിസഞ്ചരിക്കുകയും ഈ രാജ്യങ്ങളിൽനിന്നു പകർത്തിയ ചിത്രങ്ങളുടെ സാമഹാരം "അറ്റ്ലസ് ഓഫ് ബ്യൂട്ടി" എന്ന പേരിൽ പ്രസിദ്ധീകരിക്കുകയും ചെയ്തു.

## ആദ്യകാല ജീവിതം
മിഹായേല നൊറോക്ക് 1985 മെയ് 18 നാണ് ജനിച്ചത്. മിഹായേലയുടെ പിതാവ് ഒരു ചിത്രകാരനായിരുന്നതിനാൽ അതിനാൽ ചെറുപ്പം മുതലേ അവർക്ക് നിറങ്ങളോട് അതിയായ അഭിനിവേശം തോന്നിയിരുന്നു.  ബുക്കാറസ്റ്റിലെ നാഷണൽ യൂണിവേഴ്സിറ്റി ഓഫ് ആർട്സിലെ ഫോട്ടോ വീഡിയോ വിഭാഗത്തിൽ അവർ പഠനം നടത്തിയിരുന്നു. നിരവധി മേഖലകളിൽ ഏറെക്കാലം ജോലി ചെയ്തതിനുശേഷം 2012 ൽ മിഹായേല ഫോട്ടോഗ്രാഫിയിൽ തൻറെ എല്ല ശ്രദ്ധയും കേന്ദ്രീകരിക്കുവാൻ തീരുമാനിച്ചു. ആദ്യയാത്ര നടത്തിയെ എത്യോപ്യയിൽനിന്നു ലഭിച്ച സ്ത്രീമുഖങ്ങളുടെ വ്യത്യസ്തങ്ങളും അവിശ്വസനീയവുമായ ദൃശ്യങ്ങൾ "അറ്റ്ലസ് ഓഫ് ബ്യൂട്ടി" എന്ന പ്രസിദ്ധീകരണത്തിന് അവർക്കു പ്രചോദനമായിത്തീർന്നു. അതിനുശേഷം, ലോകമെമ്പാടുമായി ഒരു 15 മാസ യാത്ര നടത്തുകയും, ലോകത്തിൻറെ വിവിധ ഭാഗങ്ങളിൽനിന്ന് വൈവിധ്യമാർന്ന സ്ത്രീമുഖങ്ങളുടെ ദൃശ്യങ്ങൾ ചിത്രീകരിച്ചുകൊണ്ട് അവർ യാത്ര തുടരുകയും ചെയ്തു. സൗന്ദര്യം എല്ലായിടത്തും ഉണ്ടെന്നുള്ളതാണ് മിഹായേലയുടെ മതം, പണം, പ്രവണത അല്ലെങ്കിൽ വർഗ്ഗം എന്നിവയെ ആശ്രയിച്ചല്ല, മറിച്ച് ലാളിത്യവും ആധികാരികതയുമാണ് ഇതിനെ നിലനിറുത്തുന്നത്. മിഹായേലയുടെ അതുല്യമായ ഈ സമീപനം ലോകത്തിലെ മികച്ച വിവിധങ്ങളായ പ്രസിദ്ധീകരണങ്ങളുടെ ശ്രദ്ധ ആകർഷിച്ചു. ഈ പദ്ധതിയുടെ ഭാഗമായി ചിത്രീകരിക്കപ്പെട്ട ഫോട്ടോകൾ വിവിധ രാജ്യങ്ങളിൽ നിന്നുള്ള നൂറ് ദശലക്ഷത്തിലധികം ആളുകൾ കണ്ടിട്ടുണ്ട്. 'ദ അറ്റ്ലസ് ഓഫ് ബ്യൂട്ടി' സമകാലീന റുമാനിയൻ ആർട്ട് പ്രോജക്ടുകളിൽ ഏറ്റവും കൂടുതൽ മാധ്യമങ്ങളിൽ പ്രകീർത്തിക്കപ്പെട്ടിരിക്കുന്നു. തൻറെ ഉദ്യമം തുടർന്നു നടത്തുവാനാവശ്യമായ ഫണ്ട് ലഭിക്കാൻ ഇത് സഹായിക്കുമെന്ന് മിഹായേല പ്രതീക്ഷ വച്ചുപുലർത്തുന്നു. നമ്മുടെ ലോകത്തിൻറെ ഏറ്റവും വലിയ നിക്ഷേപം വൈവിധ്യമാണെന്നുള്ള സന്ദേശം ഉദ്ഘോഷിക്കുവാനായി, ലോകമെമ്പാടുമുള്ള നൂറുകണക്കിന് വനിതകളുടെ ചിത്രങ്ങൾ ഈ ആൽബത്തിൽ ഉൾപ്പെടുത്തണമെന്നുള്ളതാണ് മിഹായേല നൊറോക്കിൻറെ ആഗ്രഹം.

## അവലംബം
സിമി വാലി

**സിമി വാലി,** ('ഷിമിയി' എന്ന ചുമാഷ് പദത്തിൽനിന്നു രൂപപ്പെട്ടത്) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ വെഞ്ചുറാ കൗണ്ടിയുടെ തെക്കുകിഴക്കൻ കോണിലെ ഇതേപേരിലുള്ള താഴ്വരയിൽ സ്ഥിതിചെയ്യുന്ന ഒരു നഗരമാണ്. ലോസ് ഏഞ്ചലസ് നഗരകേന്ദ്രത്തിൽനിന്ന് ഏകദേശം 30 മൈൽ (48 കിലോമീറ്റർ) അകലെയുള്ള സിമി വാലി, ഗ്രേറ്റർ ലോസ് ഏഞ്ചൽസ് മേഖലയുടെ ഭാഗമാണ്.

തൌസൻറ് ഓക്സ്, മൂർപാർക്ക്, ലോസ് ഏഞ്ചൽസ് എന്നീ നഗരങ്ങൾക്കു തൊട്ടടുത്താണ് ഈ നഗരം സ്ഥിതി ചെയ്യുന്നത്. 2000 ൽ 111,351 ആയിരുന്ന ഈ നഗരത്തിലെ ജനസംഖ്യ, 2014 ൽ 126,871 ആയി കണക്കാക്കപ്പെട്ടിരിക്കുന്നു. 

## ചരിത്രം
സിമി വാലി നഗരം സ്ഥിതിചെയ്യുന്ന പ്രദേശത്ത് ഒരുകാലത്ത് ചുമാഷ് ജനതയാണ് അധിവസിച്ചിരുന്നത്. സലിനാസ് താഴ്വര മുതൽ സാന്താ മോനിക്ക മലനിരകൾവരെയുള്ള ഭൂരിഭാഗം പ്രദേശങ്ങളിലും 10,000 മുതൽ 12,000 വർഷങ്ങൾക്കുമുമ്പുതന്നെ അവരുടെ സാന്നിധ്യമുണ്ടായിരുന്നു. 

## അവലംബം

വർഗ്ഗം:കാലിഫോർണിയയിലെ നഗരങ്ങൾ
നൗ യു സീ മീ (ചലച്ചിത്രം)

2013 ൽ പുറത്തിറങ്ങിയ ഒരു ഹോളിവുഡ് ഹീസ്റ്റ് ത്രില്ലർ ചിത്രമാണ് **നൗ യൂ സീ മീ**. ലൂയിസ് ലെറ്റെറിയർ സംവിധാനം ചെയ്ത ഈ ചിത്രത്തിന്റെ തിരക്കഥ രചിച്ചത് എഡ് സോളമൻ, ബോവാസ് യാക്കിൻ എന്നിവരാണ്. ജെസ്സി ഐസൻബർഗ്ഗ്, മാർക്ക് റഫലോ, വുഡി ഹാരെൽസൺ, മെലിനി ലോറന്റ്, ഐല ഫിഷർ, ഡേവ് ഫ്രാങ്കോ, മൈക്കൽ കെയിൻ, മോർഗൻ ഫ്രീമൻ എന്നിവരടങ്ങിയ ഒരു വലിയ താരനിര ഈ ചിത്രത്തിൽ അഭിനയിച്ചു. തങ്ങളുടെ സ്റ്റേജ് പരിപാടിയുടെ ഭാഗമായി ബാങ്ക് മോഷണങ്ങൾ നടത്തി പ്രേക്ഷകർക്ക് പണം സമ്മാനിക്കുന്ന ഒരു കൂട്ടം മജീഷ്യൻമാരെയും, അവരെ പിന്തുടരുന്ന ഒരു ഇന്റർപോൾ ഡിറ്റക്ടീവിന്റെയും ഒരു എഫ്ബിഐ ഏജന്റിന്റെയും കഥയാണ് ഈ ചിത്രം പറയുന്നത്. 

2013 മേയ് 21-ന് ന്യൂയോർക്ക് സിറ്റിയിൽ ആദ്യ പ്രദർശനവും മെയ് 31 ന് അമേരിക്കയിൽ ഔദ്യോഗിക റിലീസും നടന്നു. 
ഈ ചിത്രം നിരൂപകരിൽ നിന്ന് സമ്മിശ്ര പ്രതികരണം ഉളവാക്കി എങ്കിലും ഒരു  ബോക്സ് ഓഫീസ് വിജയമായി, 75 ദശലക്ഷം ഡോളർ ചിലവിൽ നിർമിച്ച ഈ ചിത്രം ലോകമെമ്പാടു നിന്നും 351.7 ദശലക്ഷം ഡോളർ വരുമാനം നേടി. 2014 ലെ പീപ്പിൾസ് ചോയ്സ് അവാർഡുകളിൽ ഫേവറിറ്റ് ത്രില്ലർ ചിത്രത്തിനുള്ള നാമനിർദ്ദേശം നേടി, മികച്ച ത്രില്ലർ ചിത്രത്തിനും, മികച്ച സംഗീതത്തിനും 
സാറ്റേൺ അവാർഡിനും നാമനിർദ്ദേശം നേടി. തുടർചിത്രമായ നൗ യൂ സീ മീ 2 2016, ജൂൺ 10 ന് പുറത്തിറങ്ങി.  

### പുരസ്‌കാരങ്ങൾ

## അവലംബം

## ബാഹ്യ കണ്ണികൾ
* 
* 
* 
* 
* 
* 

വർഗ്ഗം:2013-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:അമേരിക്കൻ ചലച്ചിത്രങ്ങൾ
സാന്താ ക്ലാരിറ്റ

**സാന്താ ക്ലാരിറ്റ** (ഔദ്യോഗികമായി സിറ്റി ഓഫ് സാന്ത ക്ലാരിറ്റ) അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചെലെസ് കൗണ്ടിയിലെ നാലാമത്തെ വലിയ നഗരമാണ്. കാലിഫോർണിയ സംസ്ഥാനത്ത് വലിപ്പത്തിൽ 24-ആം സ്ഥാനമാണ് ഈ നഗരത്തിനുള്ളത്. നിരവധി സംയോജിപ്പിക്കപ്പെടാത്ത പ്രദേശങ്ങൾ ഈ നഗരത്തോടു കൂട്ടിച്ചേർക്കുകയും ഇത് വലിയതോതിൽ ജനസംഖ്യാ വർദ്ധനവിന് കാരണമാകുകയും ചെയ്തു. ലോസ് ആഞ്ചലസ് നഗരമദ്ധ്യത്തിൽനിന്ന് 35 മൈൽ (56 കിലോമീറ്റർ) വടക്കുപടിഞ്ഞാറായി സ്ഥിതിചെയ്യുന്ന ഈ നഗരത്തിൽ ഈ സാന്താ ക്ലാരിറ്റ താഴ്വരയുടെ സിംഹഭാഗവും ഉൾപ്പെട്ടിരിക്കുന്നു.

## ചരിത്രം
1987 ഡിസംബറിൽ സാന്താ ക്ലരിറ്റ നഗരം സംയോജിപ്പക്കപ്പട്ടുവെങ്കിലും അതിൻറെ ചരിത്രം നിരവധി നൂറ്റാണ്ടുകൾ പിന്നിലേയ്ക്കു നീണ്ടു കിടക്കുന്നു. ഏതാണ്ട് എ.ഡി 450 ൽ 2,000 അംഗബലമുള്ള ടട്ടാവിയം ജനങ്ങൾ ഇവിടെ പ്രവേശിക്കുകയും അധിവാസമുറപ്പിക്കുകയും ചെയ്തിരുന്നു. അസീസിയിലെ വിശുദ്ധ ക്ലാരയുടെ പേരിനെ അവലംബിച്ച് ഇവിടെയുള്ള നദിയ്ക്ക് സ്പാനിഷ് പര്യവേഷകർ സാന്താ ക്ലാരിറ്റ നദിയെന്നു നാമകരണം ചെയ്തു. വടക്കൻ കാലിഫോർണിയ മിഷൻ, കാലിഫോർണിയിലെ സാന്താ ക്ലാര നഗരം എന്നിവയോടു  വ്യത്യസ്തത പുലർത്തുവാനായി താഴ്വരയും കുടിയേറ്റ കേന്ദ്രവും പിന്നീട് "ലിറ്റിൽ സാന്താ ക്ലാര" എന്നറിയപ്പെട്ടു. കാലക്രമേണ, "ലിറ്റിൽ സാന്ത ക്ലാര" "സാന്റാ ക്ലാരിറ്റയായി മാറി.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കന്നേറ്റി കായൽ

കൊല്ലം ജില്ലയിലെ കരുനാഗപ്പള്ളിയിലാണ് **കന്നേറ്റികായൽ** സ്ഥിതിചെയ്യുന്നത്. ഈ കായലിനെ ഫിഡർ കനാൽ വഴി ദേശീയ ജലപാത 3-ഉമായി ബന്ധിപ്പിച്ചിട്ടുണ്ട്. എല്ലാവർഷവും ഓണക്കാലത്തെ ചതയം നാളിൽ കന്നേറ്റി കായലിൽ വച്ച്  ശ്രീ നാരായണ ട്രോഫി വള്ളംകളി നടക്കാറുണ്ട്. ഇതുകൂടാതെ ഇവിടെ അയ്യങ്കാളി ട്രോഫി വള്ളംകളിയും നടത്തിവരുന്നു. കേരളത്തിലെ ഒരു സാമൂഹ്യ പരിഷ്കർത്താവായിരുന്ന അയ്യങ്കാളി 1928-ൽ വടക്കുംതല സന്ദർശിച്ചപ്പോൾ അവിടുത്തെ മത്സ്യത്തൊഴിലാളികൾ ചേർന്ന് വട്ടക്കായലിൽ ഒരു വള്ളംകളി മത്സരം സംഘടിപ്പിച്ചിരുന്നു. ഈ സംഭവത്തിന്റെ ഓർമ്മയ്ക്കായാണ് എല്ലാവർഷവും അയ്യങ്കാളി ട്രോഫി വള്ളംകളി മത്സരം നടത്തുന്നത്. 2017-ൽ 78-ആമത് ശ്രീനാരായണാ ട്രോഫി വള്ളംകളിയും 4-ആമത് അയ്യങ്കാളി ട്രോഫി വള്ളംകളിയും കന്നേറ്റി കായലിൽ നടന്നു. 

## ഇതും കാണുക
* കട്ടക കായൽ
* കൊട്ടക്കായൽ
* വട്ടക്കായൽ
* അഷ്ടമുടിക്കായൽ
* പരവൂർ കായൽ
* കേരളത്തിലെ കായലുകൾ

## അവലംബം

വർഗ്ഗം:കൊല്ലം ജില്ലയിലെ കായലുകൾ
ലാ മിരാൻഡ

**ലാ മിരാൻഡ**, അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയിയിലെ തെക്കുകിഴക്കൻ ലോസ് ഏഞ്ചൽസ് കൗണ്ടിയിലെ ഒരു നഗരവും ദ്വാരാപഥ നഗരങ്ങളിലൊന്നുമാണ്.  2000 ലെ സെൻസസിൽ 46,783 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 48,527 ആയി വർദ്ധിച്ചിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കൈനസ്കോപ്പ്

1929-ലാണ് റഷ്യൻ ശാസ്ത്രജ്ഞനായ വ്ളാദിമീർ കോസ്മോ സ്വോറികിൻ **കൈനസ്കോപ്പ്** കണ്ടുപിടിച്ചു. അന്നു ഇതിനെ **പിക്ചർട്യൂബ്** എന്നു വിളിച്ചിരുന്നില്ലെങ്കിലും ആധുനിക പിക്ചർട്യൂബിന്റെ (കാഥോഡ് റേ ട്യൂബ്) എല്ലാസ്വഭാവങ്ങളും ഒത്തിണങ്ങിയതായിരുന്നു ഈ കൈനസ്കോപ്പ്.1932-ൽ റേഡിയോ കോർപ്പറേഷൻ ഓഫ് അമേരിക്ക (ആർ സി.ഐ) ഇതിനൊരു ട്രേഡ് മാർക്ക് നൽകി.1950-ൽ ആർ സി.ഐ സ്വമേധയാ പൊതുജനങ്ങൾക്കായി വിട്ടു കൊടുത്തു.

## ചരിത്രം
മോസ്കോയിൽ ജനിച്ച സ്വോറികിൻ തന്റെ അദ്ധ്യാപകനായിരുന്ന ബോറിസ് റോസിംഗുമൊത്താണ് ഇലക്ട്രോണിക് ദൃശ്യരംഗത്തെ പരീക്ഷണങ്ങൾ തുടങ്ങുന്നത്. കാൾഫെർ ഡിനാന്റ് ബ്രോൺ കണ്ടുപിടിച്ച ആദ്യകാലത്തെ കാഥോഡ് റേ ട്യൂബിന്മേൽ അവർ ഒട്ടേറെ പരീക്ഷണങ്ങൾ നടത്തി. ഇതിന്റെ ഫലമായി 1910-ൽ ഇരുവരും ചേർന്ന് ഒരു ടെലിവിഷൻ വികസിപ്പിച്ചെടുത്തു. ട്രാൻസ്മിറ്ററായി ഒരു സ്കാനറും റിസീവറായി ബ്രോണിന്റെ കാഥോഡ് റേ ട്യൂബുംമായിരുന്നു ഈ ടെലിവിഷനിൽ ഉപയോഗിച്ചിരുന്നത്. എന്നാൽ ഒന്നാം ലോക മഹായുദ്ധം പൊട്ടിപുറപ്പെട്ടതോടെ ഇവരുടെ പരീക്ഷണങ്ങൾ തടസ്സപ്പെട്ടു. 1917-ൽ റഷ്യയിൽ നടന്ന ബോൾഷെവിഖ് വിപ്ലവത്തിനിടയിൽ സ്വോറികിന് തന്റെ ഗുരുവിനെ നഷ്ടപ്പെട്ടു. 1919-ഒാടുകൂടി സ്വോറിക്വിൻ അമേരിക്കയിലേയ്ക്ക് കുടിയേറി അവിടെ പൗരത്വം നേടി. തുടർന്നുള്ള അദ്ദേഹത്തിന്റെ പരീക്ഷണങ്ങളെല്ലാം നടന്നത് അമേരിക്കയിൽ വച്ചാണ്.

1924-ൽ അദ്ദേഹം ഐക്കണോസ്കോപ്പ് എന്ന ടെലിവിഷൻ ട്രാൻസ്മിഷൻ ട്യൂബും കൈനസ്കോപ്പ് എന്ന ടെലിവിഷൻ റിസീവറും നിർമ്മിച്ചു. സമ്പൂർണ്ണമായ ആദ്യത്തെ ഇലക്ട്രോണിക് ടെലിവിഷനായിരുന്നു ഇത്. എന്നാൽ അദ്ദേഹം ജോലി ചെയ്തിരുന്ന വെസ്റ്റിൻഹൗസ് ഇലക്ട്രിക് കോപ്പറേഷൻ അദ്ദേഹത്തിന്റെ ഈ കണ്ടുപിടിത്തത്തെ നിസ്സാരമായി തള്ളി. അംഗീകാരം ലഭിക്കാതെ പോയ സ്വൊറികിൻ നിരാശനായില്ല കൂടുതൽ ഗവേഷണങ്ങൾക്കും പരീക്ഷണങ്ങൾക്കും ശേഷം കൂടുതൽ കാര്യശേഷിയുള്ള കൈനസ്കോപ്പ് നിർമ്മിച്ച് 1929 നവംബർ 18 ന് നടന്ന എഞ്ചിനീയർമാരുടെ സമ്മേളനത്തിൽ അദ്ദേഹം അവതരിപ്പിച്ചു. റേഡിയോ കോർപ്പറേഷൻ ഓഫ് അമേരിക്കയിലെ (ആർ സി.ഐ) ഒരു ദ്യോഗസ്ഥനെ സ്വോറികിന്റെ കണ്ടുപിടിത്തം ഏറെ ബോധിച്ചു. തുടർന്ന് അദ്ദേഹം ആർ.സി.എ യിലെ ഇലക്ട്രോണിക് ഗവേഷണ വിഭാഗത്തിന്റെ ഡയറകടറായി ചുമതലയേറ്റു. അവിടെവച്ച് അദ്ദേഹം തന്റെ കൈനസ്കോപ്പും ഐക്കണോസ്കോപ്പും വികസിപ്പിക്കുന്നതിന്റെ പരീക്ഷണങ്ങളിൽ മുഴുകി. ഐക്കണോസ്കോപ്പ് ഇന്ന് ഉപയോഗിക്കുന്നില്ലെങ്കിലും ആധുനിക ടെലിവിഷൻ ക്യാമറകളുടെ നിർമ്മാണത്തിന്റെ അടിസ്ഥാനതത്വം ഐക്കണോസ്കോപ്പിന്റേതാണ്. ടി.വി യുടെ വികാസത്തിന്  അടിസ്ഥാനമായ കൈനസ്കോപ്പും ഐക്കണോസ്കോപ്പും കുണ്ടുപിടിച്ചതിനെ തുടർന്ന് സ്വോറികിനെ *ടെലിവിഷന്റെ പിതാവ്* എന്ന് പൊതുവെ വിശേഷിച്ചുപോരുന്നു.

## ഇതുകൂടി കാണുക
* Electronovision
* Intermittent mechanism
* VidFIRE

## അവലംബം

## പുറത്തേയ്ക്കുള്ള കണ്ണികൾ

* The kinescope page of the TV museum archives 
* RCA Kinephoto equipment (early 1950s) 
* Device for recording television programs, U.S. patent application, 1945.
* Synchronization of camera and television receiver tubes, U.S. patent application, 1946.
* The 'Total Rewind' museum of Vintage VCRs
* Kinescope ca. 1964 of a program promoting the use of video for television commercial production
* "Telerecording", article from ''TV Mirror'' (1955)

വർഗ്ഗം:ടെലിവിഷൻ
ശങ്കരനാരായണൻ (ജ്യോതിഷവിദഗ്ധൻ)

കുലശേഖര രാജാവായിരുന്ന സ്ഥാണു രവിവർമ്മന്റെ (എ.ഡി. 844 - 885) സദസ്സിലെ ഗണിതശാസ്ത്ര വിദഗ്ദ്ധനും ജ്യോതിശാസ്ത്ര പണ്ഡിതനുമായിരുന്നു **ശങ്കരനാരായണൻ** (എ.ഡി. 840 - 940). പണ്ഡിതനായ ഗോവിന്ദസ്വാമിയുടെ ശിഷ്യനായിരുന്നു ഇദ്ദേഹം.

ഭാസ്കരാചാര്യരുടെ *ലഘുഭാസ്കരീയം* എന്ന ഗ്രന്ഥത്തെ ആസ്പദമാക്കി ശങ്കര നാരായണൻ രചിച്ച കൃതിയാണ് *ലഘുഭാസ്കരീയവിവരണം*. ഇത് *ശങ്കരനാരായണീയം* എന്ന പേരിലും അറിയപ്പെടുന്നു. ശകവർഷം 791 (എ.ഡി. 869)ലാണ് ഈ കൃതി രചിച്ചതെന്ന് ഗ്രന്ഥകാരൻ തന്നെ ഇതിൽ രേഖപ്പെടുത്തിയിട്ടുണ്ട്. ആര്യഭടന്റെ ഗണിതശാസ്ത്ര രീതികളും യൂക്ലിഡിന്റെ ആൽഗരിതവുമെല്ലാം വിവരിക്കുന്ന ഈ ഗ്രന്ഥത്തിൽ കടപയാദി സമ്പ്രദായത്തിന്റെ ഉപയോഗവും കാണുന്നുണ്ട്.

കുലശേഖര രാജാവായ സ്ഥാണു രവി വർമ്മന്റെ തലസ്ഥാനമായിരുന്ന മഹോദയപുരത്ത് ശങ്കരനാരായണന്റെ നേതൃത്വത്തിൽ ഒരു വാനനിരീക്ഷണശാല സ്ഥാപിച്ചിരുന്നു. ഇതിനെപ്പറ്റി *ലഘുഭാസ്കരീയവിവരണം* എന്ന ഗ്രന്ഥത്തിൽ പരാമർശമുണ്ട്.

## അവലംബം

വർഗ്ഗം:ഇന്ത്യൻ ഗണിതശാസ്ത്രജ്ഞർ
വർഗ്ഗം:10-ആം നൂറ്റാണ്ടിലെ ഗണിതശാസ്ത്രജ്ഞർ
വർഗ്ഗം:ഇന്ത്യൻ ജ്യോതിശാസ്ത്രജ്ഞർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:ചേരസാമ്രാജ്യം
ഡാനിയേൽ പനബേക്കർ

**ഡാനിയേൽ നിക്കോൾ പനബേക്കർ**  (ജനനം സെപ്റ്റംബർ 19, 1987) ഒരു അമേരിക്കൻ നടിയാണ്. ഒരു കൌമാരക്കാരിയായി അഭിനയം തുടങ്ങിയിയ ഡാനിയേൽ, ഡിസ്നി സിനിമകളായ "സ്റ്റക്ക് ഇൻ ദി സബർബ്സ്" (2004), "സ്കൈ ഹൈ" (2005), "റീഡ് ഇറ്റ് ആൻഡ് വീപ്പ്" (2006) എന്നീ ചിത്രങ്ങളിലൂടേയാണ് മുൻനിരയിലേയ്ക്കെത്തുന്നത്. അവസാനം പറഞ്ഞതിൽ അവരുടെ ഇളയ സഹോദരി കേയ് പനബേക്കറിനൊപ്പം അഭിനയിച്ചിരുന്നു. ഇതോടൊപ്പം HBO മിനി പരമ്പരയായ എമ്പയർ ഫാൾസിലും (2005) അഭിനയിച്ചിരുന്നു.

## അവലംബം

വർഗ്ഗം:അമേരിക്കൻ നടിമാർ
വർഗ്ഗം:1987-ൽ ജനിച്ചവർ
നീലകണ്ഠൻ പരമാര

മലയാളത്തിലെ ആദ്യകാല അപസർപ്പകകഥാകാരന്മാരിലൊരാളും വിവർത്തകനുമായിരുന്നു **നീലകണ്ഠൻ പരമാര** (ജനനം :1935 നവംബർ 29-രാമപുരം). പരമാരയുടെ ആദ്യകാല കൃതികൾ ഡിറ്റക്ടർ മാസികയിലൂടെയാണ് വെളിച്ചം കണ്ടത്. മലയാള അപസർപ്പക സാഹിത്യശാഖയ്ക്ക് അടിത്തറ പണിഞ്ഞവരിൽ പ്രമുഖനായ നീലകണ്ഠൻ പരമാര അവിവാഹിതന്റെ പ്രേതം, അജ്ഞാത സഞ്ചാരി തുടങ്ങി നൂറ്റിനുപ്പതിൽപ്പരം അപസർപ്പക നോവലുകൾ  രചിച്ചിട്ടുണ്ട്. രാജേഷ് എന്ന തൂലികാ നാമത്തിലും അദ്ദേഹം രചനകൾ നടത്തി. ‘ഡാർക്ക് പ്ലാനറ്റ്’ എന്ന ശാസ്ത്രീയ അപസർപ്പക നോവലും ‘ഡ്രാക്കുള’, ‘രണ്ട് നഗരങ്ങളുടെ കഥ’, ‘മൂന്ന് പോരാളികൾ’, ‘പാവങ്ങൾ’ എന്നീ നോവലുകളുടെ വിവർത്തനവും ഈ പേരിലാണ് പ്രസിദ്ധീകരിച്ചത്.

## ആദ്യകാലം
പുത്തൻമഠത്തിൽ സുബ്രഹ്മണ്യ അയ്യരുടെയും പാർവതി അമ്മാളുടെയും മകനായി എറണാകുളം നോർത്ത് പരമാര ക്ഷേത്രത്തിന് സമീപത്തെ ഭവനത്തിൽ 1935 നവംബർ 23 നാണ് നീലകണ്ഠൻ പരമാരയുടെ ജനനം. ‘ടാറ്റ’ കമ്പനിയിൽ ഗോഡൗൺ സൂക്ഷിപ്പുകാരനായി ജീവിതം ആരംഭിച്ച നീലകണ്ഠൻ പരമാര പിന്നീട് സെയിൽസ്മാൻ, സൂപ്പർവൈസർ തുടങ്ങിയ തസ്തികകളിലും ജോലി ചെയ്തു.

1991ൽ എഴുതി ‘അമേരിക്കൻ കാമുകനാ’ണ് അദ്ദേഹത്തിന്റെ ആദ്യ സാഹിത്യസൃഷ്ടി. അവസാനമായി എഴുതിയത് ‘സോംബി’ എന്ന നോവലായിരുന്നു. അമ്പതാം വയസ്സിൽ അദ്ദേഹം സാഹിത്യ രചന അവസാനിപ്പിച്ചു. എഴുത്ത് വിട്ട ശേഷം അദ്ദേഹം കോയമ്പത്തൂരിലെ കോവൈപുത്തൂരിലേക്ക് താമസം മാറി. 2011ഒക്ടോബർ 3 ന്, 76 ആം വയസ്സിൽ അന്തരിച്ചു.

## കൃതികൾ

* ഘാതകന്റെ തന്ത്രം
* ചുവന്ന നെക്ലേസ്
* രക്തം പുരണ്ട തുറുപ്പുചീട്ട്
* നീലക്കണ്ണട
* ഇരട്ടക്കൊല
* റേഡിയോ രഹസ്യം
* പ്രൊഫസറുടെ പ്രേതം
* കിണറ്റിലെ പ്രേതം
* പ്രണയപാതകം
* ബാങ്കറുടെ മരണയാത്ര
* കൊലപാതകത്തിന്റെ പ്രവാചകൻ
* സർപ്പരക്ഷസ്
* ലാസ്റ്റ് വിറ്റനസ്
* സന്യാസിയുടെ തലയോട്
* ഡോക്ടർ രാജവെമ്പാല (1976)
* രാജധാനിയിലെ രഹസ്യം (1976)
* വിധവയുടെ പ്രതികാരം (1976),
* നീലയക്ഷിയുടെ രഹസ്യം (1977)
* വിഗ്രഹചോരൻ (1977)
* ഉരുക്കുമനുഷ്യന്റെ രഹസ്യം (1977)
* ലേഡി പ്രൊഫസറുടെ അന്തർധാനം (1977)
* ഭീകര രാത്രി (1977)
* കൊല്ലുന്ന കയ്യുറ (1977)
* രക്തനീരാളി (1977)
* മർഡൽ ഇൻവിറ്റേഷൻ (1977),
* ഡെത്ത് ഗേൾ (1977)
* ലേഡീസ് ഹോസ്റ്റലിലെ രഹസ്യങ്ങൾ (1977),
* പാതാള വിഗ്രഹം (1978),
* സൂപ്പർ സ്‌പൈ (1978), 
* ലേഡി ഡൈനാമിറ്റ് (1978),
* യക്ഷിപ്പാല ( 1978)
* ബ്ലാക്ക് സ്‌പെഷൽ (1978)
* ഡ്രാക്കുള (1978)
* പ്രേതമന്ദിരം (1978)
* മാഞ്ഞുപോയ മോഹിനി (1978)
* ഡ്രാക്കുളയുടെ പ്രതികാരം (1978)
* ഡ്രാക്കുളയുടെ ശവമഞ്ചം (1978),
* ഡ്രാക്കുളയുടെ രക്തം (1978)
* സ്‌റ്റെനോഗ്രാഫറുടെ പ്രേതം (1978)
* അദൃശ്യഹസ്തം (1979)
* മനുഷ്യച്ചെന്നായ് ( 1979),
* വൈദ്യുത സൗധം (1979),
* കാലന്റെ കാമിനി (1979)
* കാലന്റെ കൊടുവാൾ (1979)
* അന്തകന്റെ അന്ത:പുരം (1978)
* ശിക്ഷ (1978),
* കോബ്രാ ഹൗസ് 
* കോവളം കൊലക്കേസ് (കോട്ടയം വിദ്യാർത്ഥിമിത്രം 1978)
* ഡെത്ത് ഷാഡോ (കോട്ടയം വിദ്യാർഥിമിത്രം 1979)
* ജാക്ക് പോട്ട് മർഡർ (1979)
* ഡിറ്റക്ടീവ് മഹേന്ദ്രസിംഗ് (1979)
* ശപിക്കപ്പെട്ട മാലാഖ (1979),
* സ്‌പൈഡർ ഐലന്റ് (1979),

## അവലംബം
ജസ്റ്റിസ് ലീഗ്

ഡിസി കോമിക്‌സ് തങ്ങളുടെ സൂപ്പർ ഹീറോകളെ  കൂട്ടിയിണക്കി 2017 ൽ പുറത്തിറങ്ങിയ അമേരിക്കൻ ചലച്ചിത്രമാണ് **ജസ്റ്റിസ് ലീഗ്***.* സാക് സ്‌നൈഡർ സംവിധാനം ചെയ്ത ഈ ചിത്രം പുറത്തിറക്കിയിട്ടുള്ളത് വാർണർ ബ്രോസ് പിക്ചർസ് ആണ്. ചിത്രത്തിന്റെ തിരക്കഥ രചിച്ചിരിക്കുന്നത് ക്രിസ് ടെറിയോയും ജോസ് വൈഡ്ണും ചേർന്നാണ്. ടെറിയോയുടെയും സ്‌നൈഡറുഡിയുമാണ് കഥ. ബെൻ അഫ്ലെക്ക്, ഹെൻറി കാവിൽ, ഏമി ആഡംസ്, ഗാൽ ഗാഡോട്ട്, എസ്റ മില്ലർ, ജേസൺ മോമോവ, റേ ഫിഷർ, ജെറെമി അയൺസ്, ഡൈൻ ലെയ്ൻ, കോനി നീൽസൺ, ജെ. സി. സിമ്മൻസ് എന്നിവർ ഈ ചിത്രത്തിൽ അഭിനയിച്ചിരിക്കുന്നു.

## നിർമ്മാണം
2014 -ൽ പ്രഖ്യാപിച്ചിരുന്ന ഈ സിനിമ റിലീസ് ചെയ്തത് 2017-ലാണ്. ലോകത്തിലെ തന്നെ ഏറ്റുവും കൂടുതൽ പണം മുടക്കി നിർമിച്ച സിനിമകളിലൊന്നായ ജസ്റ്റിസ് ലീഗിന്റെ നിർമ്മാണ ചെലവ് 300 ദശലക്ഷം ഡോളറാണ്. 2D, 3D, IMAX എന്നീ ഫോര്മാറ്റുകളിൽ റിലീസ് ചെയത ഈ സിനിമക്ക് പ്രതീഷിച്ചിരുന്ന ലാഭം ലഭിച്ചിരുന്നില്ല. 750 ദശലക്ഷം ഡോളർ പ്രതീഷിച്ചിരുന്നെങ്കിലും 652   ദശലക്ഷം ഡോളർമാത്രമേ ഈ സിനിമക്ക് നേടാൻ സാധിച്ചുള്ളൂ.  ജസ്റ്റിസ് ലീഗ് രണ്ടു ഭാഗങ്ങളായാണ് ഇറക്കുകയെന്നും സ്നൈഡർ തന്നെയായിരിക്കും ഇരു ഭാഗങ്ങളുടെയും ഡയറക്ടർ എന്നും 2014 ഒക്ടോബർ 15 ന് വാർണർ ബ്രോസ് പ്രഖ്യപിച്ചിരുന്നു. 2015 -ൽ ഈ സിനിമയുടെ ഒന്നാം ഭാഗത്തിന്റെ സ്ക്രിപ്റ്റ് ടെറിയോ പൂർത്തീകരിച്ചു. സിനിമയുടെ രണ്ടാം ഭാഗം 2019 ജൂൺ 14-ന്  പുറത്തിരിക്കുമെന്ന് വാർണർ ബ്രോസ് സൂചിപ്പിച്ചിട്ടുണ്ട്. സിനിമയുടെ ഇരു ഭാഗങ്ങളും വ്യത്യസ്തമായ കഥകളോടുകൂടിയായിരിക്കും എന്ന് സ്നൈഡർ പിനീട് കൂട്ടിച്ചേർത്തു.

ലണ്ടൻ, സ്കോട്ട് ലാൻഡ്, ലോസ് ആഞ്ചലസ്, ചിക്കാഗോ, ഐസ്‌ലാൻഡ്‌ എന്നീ സ്ഥലങ്ങളിൽ വെച്ചാണ് ഈ സിനിമയുടെ ഷൂട്ടിംഗ് നടന്നത്.  സ്നൈഡറുടെ മകളുടെ മരണക്കാരണം ചിത്രത്തിന്റെ പ്രവർത്തനങ്ങൾ മാറ്റിവച്ചിരുന്നു.  മിഷൻ: ഇമ്പോസിബിൾ 6 എന്ന സിനിമക്കുവേണ്ടി തന്റെ മീശ നിലനിർത്തുമെന്ന്, സൂപ്പർമാനായി അഭിനയിക്കുന്ന ഹെൻറി കാവിൽ കരാർ ഒപ്പിട്ടിരുന്നു. അതിനാൽ, ജസ്റ്റിസ് ലീഗിന്റെ VFX ടീം അദ്ദേഹത്തിന്റെ മീശ പ്രത്യേക ഇഫക്റ്റുകളിലൂടെ സിനിമയിൽ നിന്ന് ഇല്ലാതാക്കി.  2017 ഒക്ടോബർ 26-ന് ആദ്യമായി ജസ്റ്റിസ് ലീഗ് ബെയ്‌ജിങ്ങിൽ റിലീസ് ചെയ്തു. ഉത്തര അമേരിക്കയിൽ  2017 നവംബർ 17-ന് സിനിമ പുറത്തിറങ്ങി.

## അഭിനേതാക്കൾ
* ബെൻ ആഫ്ലെക്ക് - ബ്രൂസ് വെയ്ൻ / ബാറ്റ്മാൻ
* ക്ലാർക്ക് കെന്റ് - ഹെൻറി കിവിൽ / സൂപ്പർമാൻ  
* ആമി ആഡംസ് - ലോസ് ലേയ്
* ഗാൽ ഗാഡോട് - ഡയാന പ്രിൻസ് / വണ്ടർ വുമൺ
* എസ്രാ മില്ലർ - ബാരി അലൻ / ഫ്ലാഷ്
* ജെയ്സൺ മോമോവ - ആർതർ കറി / അക്വാമൻ
* റേ ഫിഷർ - വിക്ടർ സ്റ്റോൺ / സൈബർഗ്

## ബോക്സ് ഓഫീസ്
ജസ്റ്റിസ് ലീഗിന് യുണൈറ്റഡ് സ്റ്റേറ്റ്സിൽ നിന്നും കാനഡയിൽ നിന്നും നേടാൻ കഴിഞ്ഞത് 226.5 ദശലക്ഷം ഡോളറാണ്. മറ്റു സ്ഥലങ്ങളിൽ നിന്ന് ലഭിച്ച 425.8 ദശലക്ഷം ഡോളർ കൂടി കൂട്ടുമ്പോൾ 652.3 ദശലക്ഷം ഡോളറാണ് ഈ സിനിമയുടെ ആകെ വരുമാനം. ദക്ഷിണ കൊറിയ, ഫ്രാൻസ്, ബ്രസീൽ തുടങ്ങി 9 രാജ്യങ്ങളിൽ നിന്നായി 8.5 ദശലക്ഷം ഡോളർ ഈ സിനിമക്ക്  ആദ്യ ദിനത്തിൽത്തന്നെ നേടാൻ സാധിച്ചു.  

## പ്രതികരണം
നിരൂപകരിൽ നിന്നും വ്യത്യസ്തത്തരം പ്രതികരണങ്ങളാണ് ജസ്റ്റിസ് ലീഗിന് നേടാൻ കഴിഞ്ഞത്. 298 അവലോകനങ്ങളുടെ അടിസ്ഥാനത്തിൽ റൊട്ടേൻ ടോമാറ്റോസ് 40% റേറ്റിംങ്ങാണ് ഈ സിനിമക്ക് നൽകിയിട്ടുള്ളത്.  മെറ്റാക്രിട്ടിക് ഈ സിനിമക്ക് നൽകിയ റേറ്റിംഗ് 100-ൽ 45 മാത്രമാണ്. സിനിമാസ്കോർ നടത്തിയ പോളിങ്ങിൽ "ബി+" ഗ്രേഡാണ് ഇതിന് നേടാനായത്. റോളിംഗ് സ്റ്റോണിനായി എഴുതുന്ന പീറ്റർ ട്രവറീസ് ഈ സിനിമക്ക് നൽകിയ റേറ്റിംഗ്  2.5/4 ആണ്. 

സിനിമയുടെ രണ്ടാം ഭാഗം 2019-ൽ പുറത്തിറക്കാനാണ് നിശ്ചയിച്ചിട്ടിട്ടുള്ളതെങ്കിലും പല കാരണങ്ങളാൽ വൈകാനാണ് സാധ്യത.

## അവലംബം

വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:2017-ൽ പുറത്തിറങ്ങിയ ചലച്ചിത്രങ്ങൾ
എസ്കോണ്ടിഡോ

**എസ്കോണ്ടിഡോ** ( ), അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് സാൻ ഡിയേഗോ കൌണ്ടിയുടെ നോർത്ത് കണ്ട്രി മേഖലയിൽ, സാൻ ഡിയേഗോ നഗരമദ്ധ്യത്തിൽ‌ നിന്ന് 30 മൈൽ (48 കിലോമീറ്റർ) വടക്കുകിഴക്കായി സ്ഥിതിചെയ്യുന്ന ഒരു നഗരമാണ്. പാറക്കെട്ടുകൾ നിറഞ്ഞ മലകളാൽ ചുറ്റപ്പെട്ട ഒരു ആഴമില്ലാത്ത താഴ്വരയിലാണ് നഗരം നിലനിൽക്കുന്നത്. 1888 ൽ സംയോജിപ്പിക്കപ്പെട്ട ഈ നഗരം സാൻ ഡിയോഗോ കൗണ്ടിയിലെ ഏറ്റവും പഴക്കമേറിയ നഗരങ്ങളിലൊന്നാണ്. 2010 ലെ സെൻസസ് പ്രകാരം ഈ നഗരത്തിലെ ആകെ ജനസംഖ്യ 143,911 ആയിരുന്നു.

## പദോത്‌പത്തി
"എസ്കോണ്ടിഡോ" എന്ന സ്പാനിഷ് പദത്തിൻറെ അർത്ഥം "നിഗൂഹനം" എന്നാണ്.

## ചരിത്രം
എസ്കോണ്ടിഡോ പ്രദേശത്ത് ആദ്യകാലത്ത് അധിവസിച്ചിരുന്നത് ലൂയിസെനോ ഇന്ത്യൻസ് ആയിരുന്നു. ഈ പ്രദേശത്തുകൂടി ഒഴുകുന്ന അരുവിയ്ക്കു സമാന്തരമായി അവർ ഇടത്താവളങ്ങളും ഗ്രാമങ്ങളും സ്ഥാപിച്ചിരുന്നു. അവർ ഈ പ്രദേശത്തിന് "മെഹൽ-ഓം-പോം-പാവോ" എന്ന് പേരിട്ടിരുന്നു. കൊളറാഡോ നദിക്ക് സമീപമുള്ള പ്രദേശങ്ങളിൽ നിന്ന് കുമെയായ് ജനങ്ങൾ സാൻ പാസ്ക്വൽ താഴ്വരയിലും ഇന്ന് എസ്കോണ്ടിഡോ എന്നറിയപ്പെടുന്ന പ്രദേശത്തിൻറെ തെക്കുപടിഞ്ഞാറും പടിഞ്ഞാറും ഭാഗങ്ങളിലെ സാൻ ഡിയേഗോ നദിയ്ക്കു സമീപമുള്ള പ്രദേശത്തും  കുടിയേറിപ്പാർത്തിരുന്നു. ഇന്ന് ഭൂരിഭാഗം ഗ്രാമങ്ങളും ഇടത്താവളങ്ങളും വികസനവും കാർഷികവത്കരണവും കാരണമായി നശിപ്പിക്കപ്പെട്ടിരിക്കുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ശേഖർ പഥക്

ഉത്തരാഖണ്ടിൽ നിന്നുമുള്ള ഒരു ചരിത്രകാരനും പണ്ഡിതനുമാണ് **ശേഖർ പഥക്**.1983ൽ സ്ഥാപിതമായ പീപ്പിൾസ് അസോസിയേഷൻ ഫോർ ഹിമാലയ ഏരിയ റിസർച്ചിന്റെ (പഹർ-(PAHAR) ) സ്ഥാപകനാണ്.i.
2007-ൽ പദ്മശ്രീ പുരസ്കാരം നൽകി രാജ്യം അദ്ദേഹത്തെ ആദരിച്ചു.

## കൃതികൾ
* *Kumaon Himalaya : Temptations*. Gyanodaya Prakashan. 1993. 81-85097-26-7.

## പുരസ്കാരങ്ങൾ
* 2006: Mahapandit Rahul Sankrityayan Award (Kendriya Hindi Sansthan)
* 2007: Padma Shri (Govt. of India)

## Notes

## പുറത്തേക്കുള്ള കണ്ണികൾ
* PAHAR, People's Association for Himalaya Area Research, website 
വർഗ്ഗം:ജീവിച്ചിരിക്കുന്നവർ
വർഗ്ഗം:ചരിത്രകാരന്മാർ
വെസ്റ്റ് കോവിന

**വെസ്റ്റ് കോവിന**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചെലസ് കൗണ്ടിയിൽ, ലോസ് ആഞ്ചെലസ് നഗരമദ്ധ്യത്തിൽനിന്ന് 19 മൈൽ (31 കിലോമീറ്റർ) ദൂരെ കിഴക്കേ ദിക്കിൽ കിഴക്കൻ സാൻ ഗബ്രിയേൽ താഴ്വരയിൽ സ്ഥിതിചെയ്യുന്ന ഒരു നഗരമാണ്. ഇത് ഗ്രേറ്റർ ലോസ് ആഞ്ചലസ് മേഖലയുടെ ഭാഗമാണ്. 2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 106,098 ആയിരുന്നു.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
കെയ് പനബേക്കർ

**സ്റ്റെഫാനി കെയ് പനബേക്കർ**, (ജനനം മെയ് 2, 1990) ഒരു മുൻ അമേരിക്കൻ നടി, ഒരു മുൻ ഡബ്ബിങ് ആർട്ടിസ്റ്റ്, മൃഗശാല സൂക്ഷിപ്പുകാരി എന്നീ നിലകളിലൊക്കെ തിളങ്ങിയിരുന്ന വ്യക്തിയാണ്. 2009-ലെ "ഫെയിം" എന്ന പുനർനിർമ്മിക്കപ്പെട്ട അമേരിക്കൻ മ്യൂസിക്കൽ സിനിമയിലെ ജെന്നി ഗാരിസൺ, 'ഫിൽ ഓഫ് ദ ഫൂച്ചർ' എന്ന ചിത്രത്തിലെ ഡെബ്ബീ ബെർവിക്ക്, 'സമ്മർലാൻറിലെ' നിക്കി വെസ്റ്റെർലി എന്നീ കഥാപാത്രങ്ങളാണ് കെയ് പനബേക്കറെ പ്രശസ്തയാക്കിയത്. അവർ ഡാനിയേൽ പനബേക്കർ എന്ന നടിയുടെ ഇളയ സഹോദരിയാണ്.

## ആദ്യകാലം
കെയ് പനബേക്കർ ടെക്സാസിലെ ഓറഞ്ചിൽ ഡോണയുടേയും ഹാരോൾഡ് പനബേക്കറുടേയും മകളായി ജനിച്ചു. മൂത്ത സഹോദരി ഡാനിയേലിൻറെ കാൽപ്പാടുകൾ പിന്തുടർന്ന്, ചിക്കാഗോ, ഇല്ലിനോയി, ഫിലാഡെൽഫിയ, പെൻസിൽവാനിയ, അറ്റ്ലാൻറ, ജോർജ്ജിയ എന്നിവിടങ്ങളിലെ  വിവിധ കമ്മ്യൂണിറ്റി തിയറ്ററുകളുമായി ചേർന്നു പ്രവർത്തിച്ചിരുന്നു. ഇല്ലിനോയിയിലെ നാപേവില്ലെയിലെ ക്രോൺ മിഡിൽ സ്കൂളിൽ കെയ് പനബേക്കർ ആറാം ക്ലാസ്സിൽ പഠിക്കുകയും ഏഴാം ക്ലാസിൻറെ ആരംഭത്തിൽ കാലിഫോർണിയയിലെ ലോസ് ആഞ്ജലസിലേക്ക് മാറുകയും ചെയ്തു. വിവിധ പ്രോജക്ടുകൾക്കിടയിൽ കെയ് പഠനത്തിൽ ശ്രദ്ധ കേന്ദ്രീകരിക്കുകയും 13 വയസ്സുള്ളപ്പോൾ, ഹൈസ്കൂളിൽ നിന്ന് വലെഡിക്ടോറിയനായി ബിരുദം നേടുകയും ചെയ്തു. അഭിനയം പഠിച്ചിരുന്ന ഗ്ലെൻഡെയിൽ കമ്യൂണിറ്റി കോളേജിൽ നിന്നും രണ്ട് അക്കാദമിക സ്കോളർഷിപ്പുകൾ അവർക്കു ലഭിച്ചിരുന്നു. പതിനഞ്ച് വയസ്സുള്ളപ്പോൾ ഒരു അസോസിയേറ്റ് ബിരുദം നേടിയിരുന്നു. ലോസ് ആഞ്ചലസ് (UCLA) കാലിഫോർണിയ സർവകലാശാലയിലേയ്ക്കു കെയ് പനബേക്കർ പ്രവേശനം നേടുകയും അവിടെ ചരിത്രത്തിൽ ഒരു ജൂനിയറായി അംഗീകരിക്കപ്പെടുകയും ചരിത്രത്തിൽ ബാച്ചിലർ ബിരുദം 18 വയസ്സ് തികയുന്നതിനുമുൻപ് നേടുകയും ചെയ്തു.

## സിനിമാ ജീവിതം

## അവലംബം
സുനിൽ ഖിൽനാനി

പ്രമുഖ പണ്ഡിതനും ചരിത്രകാരനും പ്രശസ്തമായ *ദ ഐഡിയ ഓവ് ഇൻഡ്യ* എന്ന ഗ്രന്ഥത്തിന്റെ രചയിതാവുമാണ്  **സുനിൽ ഖിൽനാനി**. കിങ്സ് കോളേജ് ലണ്ടൻ ഇൻഡ്യൻ ഇൻസ്റ്റിറ്റ്യൂട്ട് തലവനാണ്. . 2010-ലെ ബെർലിൻ പ്രൈസ് ഫെലൊ ആയിരുന്നു. 2005-ൽ പ്രവാസി ഭരതീയ സമ്മാൻ നൽകി അദ്ദേഹത്തെ ആദരിച്ചിട്ടുണ്ട്.

## ജീവിതം
ഖിൽനാനി ന്യൂ ഡെൽഹിയിൽ ജനിക്കുകയും ആഫ്രിക്ക, യൂറോപ്പ്, ഏഷ്യ എന്നീ ഭൂഖണ്ഡങ്ങളിൽ വളർന്നു. കേംബ്രിഡ്ജിലെ കിംഗ്സ് കോളേജ്,  കേംബ്രിഡ്ജ്, ട്രിനിറ്റി ഹാൾ എന്നിവിടങ്ങളിൽ നിന്നും അദ്ദേഹം ആദ്യമായി PhD നേടി. 
## കൃതികൾ

### പുസ്തകങ്ങൾ
* 
* 
* 
* 

### സഹരചയിതാവായി
* More than one of &#x7C;ISBN= ഒപ്പം &#x7C;isbn= specified (സഹായം)

## അവലംബങ്ങൾ

## പുറത്തേക്കുള്ള കണ്ണികൾ
* Esmt.org
* Thenation.com
* Foreignaffairs.com

വർഗ്ഗം:Pages with citations having redundant parameters
വർഗ്ഗം:ജീവിച്ചിരിക്കുന്നവർ
വർഗ്ഗം:1960-ൽ ജനിച്ചവർ
സുവ

ഫിജിയുടെ തലസ്ഥാനമാണ് **സുവ** (**Suva** , सुवा). ഫിജിയിലെ ഏറ്റവുമധികം ജനസംഖ്യയുള്ള മെട്രോ നഗരവുമാണ് വിറ്റി ലെവു ദ്വീപിന്റെ തെക്ക് കിഴക്ക് ഭാഗത്തായി സ്ഥിതിചെയ്യുന്ന ഈ നഗരം 1877-ൽ ഈ നഗരത്തിന്റെ ഫിജിയുടെ തലസ്ഥാനമാക്കിത്തീർക്കാൻ തീരുമാനിക്കുകയും 18820ൽ ലെവൂകയിൽനിന്നും ഫിജിയുടെ തലസ്ഥാനം സുവയിലേക്ക് മറ്റുകയും ചെയ്തു.

20070-ലെ സെൻസസ് കണക്കുകൾ പ്രകാരം ഇവിടത്തെ ജനസംഖ്യ 85,691 ആയിരുന്നു.
 
ഫിജിയുടെ  പ്രധാന രാഷ്ട്രീയ, സാംസ്കാരിക, സാമ്പത്തിക കേന്ദ്രമാണ്  സുവ.

## കാലാവസ്ഥ

കോപ്പൻ കാലാവസ്ഥാ വിഭാഗീകരണ രീതിയനുസരിച്ച് സുവയിലെ കാലാവസ്ഥ ഉഷ്ണമേഖലാ മഴക്കാടുകൾ  (Af) വിഭാഗത്തിൽപ്പെടുന്നു. 

## അവലംബം

**Fiji*, by Korina Miller, Robyn Jones, Leonardo Pinheiro – Travel – 2003, published by Lonely Planet, pages 139–141, *details on Suva City.*
**The Suva City Library*: A Brief History and Development, 1909–1980, by S Baksh – 1980
**Pluralism and Social Change in Suva City*, Fiji, by Alexander Mamak – 1974, Thesis/dissertation; Ethnology (Fiji, Suva City); Suva City, Fiji Islands (Social conditions)
**A History of the Pacific Islands*: Passages Through Tropical Time – Page 162, by Deryck Scarr 2001 – 323 pages.
**Frommer's South Pacific*, by Bill Goodwin – Travel – 2004, pages 258–263

## പുറത്തേക്കുള്ള കണ്ണികൾ

*
*Suva City Council (official website)
പ്രവാസി ഭാരതീയ സമ്മാൻ

പ്രവാസി ഭാരതീയ ദിനത്തോടനുബന്ധിച്ച് സ്വന്തം മേഖലകളിൽ അനന്യമായ സംഭാവനകൾ നൽകിയ പ്രവാസികളെ ആദരിക്കുന്നതിനായി കേന്ദ്രവിദേശകാര്യ മന്ത്രാലയം ഏർപ്പെടുത്തിയ പുരസ്കാരമാണ് **പ്രവാസി ഭാരതീയ സമ്മാൻ**. രാഷ്ട്രപതിയാണ് പുരസ്കാരം നൽകുന്നത്

## 2015 ലെ പുരസ്കാരം

## 2014 ലെ പുരസ്കാരം

## 2013ലെ പുരസ്കാരം

## 2012ലെ പുരസ്കാരം

## 2011ലെ പുരസ്കാരം

## Awardees for 2010

## 2004

## 2003-ലെ പുരസ്കാരങ്ങൾ

## References


## External links
* List of Previous Pravasi Bhartiya Samman Awardees  *MOIA* website
* Pravasi Bharatiya Samman, Official webpage  at *Ministry of Overseas Indian Affairs* (MOIA)
* Pravasi Bharatiya Divas, Official website 
വർഗ്ഗം:ഹിന്ദി വാക്കുകളും പ്രയോഗങ്ങളും
വർഗ്ഗം:ഇന്ത്യൻ പുരസ്കാരങ്ങൾ
സിയേറ മാഡ്രെ

**സിയേറ മാഡ്രെ**, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത് ലോസ് ആഞ്ചെലസ് കൗണ്ടിയിലെ ഒരു നഗരമാണ്. 2000 - ലെ സെൻസസ് സമയത്ത് 10,580 ആയിരുന്ന ഈ നഗരത്തിലെ ജനസംഖ്യ 2010 ലെ സെൻസസ് പ്രകാരം 10,917 ആയി മാറിയിരുന്നു. എഞ്ചലസ് ദേശീയ വനത്തിൻറെ തെക്കേ വിളുമ്പിനു താഴെ സാൻ ഗബ്രിയേൽ താഴ്വരയുടെ അടിവാരത്തിലാണ് ഈ നഗരം സ്ഥിതി ചെയ്യുന്നത്. പാസാദെനയും അൽട്ടാദെനയും ഈ നഗരത്തിൻറെ പടിഞ്ഞാറു ഭാഗത്തും ആർക്കഡീയ തെക്കും കിഴക്കും ഭാഗങ്ങളിൽ അതിരുകളാണ്.

## അവലംബം

വർഗ്ഗം:കാലിഫോർണിയയിലെ നഗരങ്ങൾ
ഉന്നാവ് ജില്ല

ഉത്തരേന്ത്യൻ സംസ്ഥാനമായ ഉത്തർപ്രദേശിലെ ഒരു ജില്ലയാണ് ഉന്നാവ്. ഉന്നാവ് പട്ടണമാണ് ജില്ലാ ആസ്ഥാനം. ഈ ജില്ല ലഖ്നൗ ഡിവിഷന്റെ ഭാഗമാണ്.

## ഡിവിഷനുകൾ
ഉന്നാവ് ജില്ലയിൽ ആറ് താലൂക്കുകളാണ് ഉള്ളത്. ഉന്നാവ്, ബംഗർമഉ, ഹസൻഗഞ്ജ്, സഫിപുർ, പുർവ, ബിഘാപുർ. 16 ഡവലപ്മെന്റ് ബ്ലോക്കുകൾ ഇതിൽ ഉൾപ്പെടുന്നു; ഗഞ്ജ് മൊറാദാബാദ്, ബംഗർമഉ, ഫത്തെഹ്പുർ ചൗരാസി, സഫിപുർ, മിയാൻഗഞ്ജ്, ഔരാസ്, ഹസൻഗഞ്ജ്, നവാബ്ഗഞ്ജ്, പുർവ, അസോഹ, ഹിലൗലി, ബിഘാപുർ, സുമേർപുർ, ബിചിയ, സികന്ദർപുർ സിരൗസി, സികന്ദർപുർ കരൻ എന്നിവയാണ് അവ.
## അവലംബം

വർഗ്ഗം:ഇന്ത്യയിലെ ജില്ലകൾ
വർഗ്ഗം:ഉത്തർപ്രദേശിലെ ജില്ലകൾ
വർഗ്ഗം:ഉന്നാവ്_ജില്ല
ന്യൂറംബർഗ്

ജർമനിയിലെ ഏറ്റവും വലിയ സംസ്ഥാനമായ ബവേറിയയിലെ ഒരു നഗരമാണ് **ന്യൂറംബർഗ്** (**Nuremberg** ; ; ) പെഗ്നിറ്റ്സ് നദിയുടെ കരയിലും റൈൻ-മെയിൻ-ഡാന്യൂബ് കനാലിന്റെ കരയിലുമായി സ്ഥിതിചെയ്യുന്ന ഈ നഗരം  മ്യുഞ്ചൻ(മ്യൂണിച്ച്) നഗരത്തിനു  വടക്കായി സ്ഥിതിചെയ്യുന്നു. മ്യുഞ്ചൻ കഴിഞ്ഞാൽ ബവേറിയയിലെ ഏറ്റവും വലിയ രണ്ടാമത്തെ നഗരമായ ഇവിടത്തെ ജനസംഖ്യ 517,498 ആണ്. ഈ നഗരത്തിന്റെ രേഖപ്പെടുത്തപ്പെട്ട ചരിത്രം 1050-ൽ ഇവിടെ നിലവിലുണ്ടായിരുന്ന ഒരു റോമൻ കോട്ടയെക്കുറിച്ചാണ്. 

## ശ്രദ്ധേയമായ നിവാസികൾ

*Peter Angermann
*Chaya Arbel (Israeli composer)
*Heinz Bernard (British Israeli actor-director)
*Ernst von Bibra (naturalist and author)
*Peter Bucher
*Kevin Coyne (English musician, singer, composer, film-maker, and a writer of lyrics, stories and poems)
*Albrecht Dürer (painter and engraver)
*Heinrich Egersdörfer (artist)
*Ludwig Andreas Feuerbach
*Hans Folz (poet)
*Kaspar Hauser
*Johann Kaspar Hechtel (board game designer)
*Peter Henlein (1485-1542), clockmaker
*Siegfried Bettmann 
*Augustin Hirschvogel
* Karl Holz (Nazi) (1895-1945), German Nazi
*Siegfried Jerusalem (operatic tenor)
*Hermann Kesten (1900-1996), (writer)
*Anton Koberger
*Eliyahu Koren (graphic designer)
*Adam Kraft (sculptor and architect)
*Robert Kurz (author and social critic)
*Katerina Lemmel (businesswoman, patron of the arts, Birgittine nun)
*Kunz Lochner
*Maria Sybilla Merian (naturalist and scientific illustrator)
*Max Morlock (1925-1994), German footballer
*Peter Owen (British publisher)
*Johann Pachelbel (Baroque composer)
*Caritas Pirckheimer (abbess) 
*Willibald Pirckheimer (humanist)
*Conrad Paumann
*Lorenz Ritter (painter and etcher)
*Hans Sachs (poet)
*Hartmann Schedel
*Martina Schradi (author, cartoonist and psychologist)
*Alexander Schreiner (organist, Mormon Tabernacle)
*Veit Stoss (Renaissance sculptor)
*Peter Vischer the Elder
*Johann Christoph Volckamer, who wrote his *Hesperides* here
*Arnold Hans Weiss (1924-2010), (German-born U.S. Army investigator who helped find Hitler's will)
*Michael Wolgemut
*Johann Philipp von Wurzelbauer

## അവലംബം

## പുറം കണ്ണികൾ
*
*
*English website of the city 
*KUNSTNÜRNBERG - Online - Magazine for Contemporary Art and History of Art in Nuremberg and Franconia
*49 digitised objects on Nuremberg  in The European Library

വർഗ്ഗം:ജർമ്മനിയിലെ നഗരങ്ങൾ
ദേശീയപാത 14 (ഇന്ത്യ)

ഇന്ത്യൻ സംസ്ഥാനമായ വെസ്റ്റ് ബംഗാളിലെ മോർഗ്രമം മുതൽ ഖരക്പൂര് വരെയുള്ള ഒരു പ്രധാന പാതയാണ് **ദേശീയപാത 14** (NH** 14**).

## ഇതും കാണുക

* ദേശീയ ഹൈവേ വികസന പദ്ധതി

## അവലംബം

## പുറത്തേക്കുള്ള കണ്ണികൾ
* ദേശീയപാത 14 ന് OpenStreetMap

വർഗ്ഗം:ഇന്ത്യയിലെ ദേശീയപാതകൾ
ദേശീയപാത 719 (ഇന്ത്യ)

ഉത്തർപ്രദേശിലെ എട്വാ എന്ന സ്ഥലത്തെയും മധ്യപ്രദേശിലെ  ഗ്വാളിയോർ എന്ന സ്ഥലത്തെയും  തമ്മിൽ ബന്ധിപ്പിക്കുന്ന ഇന്ത്യയിലെ ഒരു പ്രധാന പാതയാണ് **ദേശീയപാത 719** ( **NH 719**).

## അവലംബം

വർഗ്ഗം:ഇന്ത്യയിലെ ദേശീയപാതകൾ
വെണ്ണി യുദ്ധം

ചേരന്മാരും പാണ്ഡ്യന്മാരും ചേർന്ന് രൂപീകരിച്ച സഖ്യത്തിനെതിരെ ചോളരാജാവായ കരികാലചോളൻ നടത്തിയ പോരാട്ടമാണ് **വെണ്ണി യുദ്ധം** അഥവാ **വെന്നി യുദ്ധം** (). എ.ഡി. 130-ൽ തഞ്ചാവൂരിനടുത്തുള്ള വെണ്ണി (ഇപ്പോഴത്തെ കോയിൽവെണ്ണി) എന്ന സ്ഥലത്ത് നടന്ന ഈ യുദ്ധത്തിൽ കരികാല ചോളൻ സമ്പൂർണ വിജയം നേടി. യുദ്ധത്തിൽ പരാജിതനായ ചേരരാജാവ് ഉതിയൻ ചേരലാതൻ അക്കാലത്തെ ആചാരമനുസരിച്ച് പട്ടിണി കിടന്ന് ആത്മഹത്യ ചെയ്തതായി പറയപ്പെടുന്നു.

ചോളസാമ്രാജ്യത്തിൽ ആഭ്യന്തരയുദ്ധം നടക്കുന്ന സമയത്ത് തന്റെ ചെറുപ്രായത്തിൽ കരികാല ചോളൻ അധികാരമേറ്റെടുത്തതാണ് വെണ്ണി യുദ്ധത്തിനു വഴിയൊരുക്കിയത്. ചോളസാമ്രാജ്യത്തെ ആക്രമിക്കുവാൻ പറ്റിയ അവസരമാണിതെന്നു മനസ്സിലാക്കിയ ചേരന്മാരും പാണ്ഡ്യന്മാരും ചേർന്ന് സഖ്യമുണ്ടാക്കി. ഈ സഖ്യവും ചോളന്മാരുടെ സൈന്യവും തമ്മിൽ വെണ്ണിയിൽ വച്ച് ഏറ്റുമുട്ടി. അതിശക്തമായ സൈന്യത്തിനെതിരെ തന്ത്രപരമായ നീക്കങ്ങൾ നടത്തി കരികാല ചോളൻ വിജയം വരിച്ചു. സംഘകാല ചരിത്രത്തിലെ ഏറ്റവും പ്രധാന പോരാട്ടങ്ങളിലൊന്നായി വെന്നിയുദ്ധത്തെ അടയാളപ്പെടുത്തുന്നു.

## അവലംബം

## പുറംകണ്ണികൾ

വർഗ്ഗം:ഇന്ത്യയിൽ നടന്ന യുദ്ധങ്ങൾ
വർഗ്ഗം:ചേരസാമ്രാജ്യം
വർഗ്ഗം:ചോളസാമ്രാജ്യം
വർഗ്ഗം:പാണ്ഡ്യരാജവംശം
തീരം (ചലച്ചിത്രം)

***തീരം*** (ഇംഗ്ലീഷ്: Shore) 2017 ൽ പുറത്തിറങ്ങിയ മലയാള ചലച്ചിത്രമാണ്.  ഇതിന്റെ സംവിധാനം നിർവഹിച്ചിരിക്കുന്നത് സഹീദ് അറഫദ് ആണ്. പ്രിനിഷ് പ്രഭാകരന്ടെ കഥയിൽ  അൻസാർ താജുദീനാണ് തിരക്കഥ നിർവ്വഹിച്ചിരിക്കുന്നത്. ഇതിൽ പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്  മരിയ ജോണ്, പ്രണവ് രതീഷ് എന്നിവരാണ്. 

## അഭിനയിച്ചിരിക്കുന്നവർ
* മരിയ ജോണ്
* പ്രണവ് രതീഷ്
* ടിനി ടോം
* ടിനി  ഡാനിയേൽ
* സുധി കോപ്പ
* നന്ദന് ഉണ്ണി
* കരീം അല് അക് ' ല് അലി
* കൃഷ്ണപ്രഭ
* അഞ്ജലി നായര്
* ദീപ നായര്

## അവലംബം

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
സിസ്കിയു കൗണ്ടി

അമേരിക്കൻ ഐക്യനാടുകളിലെ സംസ്ഥാനമായ കാലിഫോർണിയയുടെ ഏറ്റവും വടക്കായി സ്ഥിതിചെയ്യുന്ന ഒരു കൌണ്ടിയാണ് **സിസ്കിയു കൗണ്ടി**  . 2010 ലെ സെൻസസ് പ്രകാരമുള്ള ഈ കൗണ്ടിയിലെ ജനസംഖ്യ 44,900 ആയിരുന്നു. ഈ കൗണ്ടിയുടെ ആസ്ഥാനം യ്റെക്ക നഗരമാണ്.

ഒറിഗൺ അതിർത്തിക്കടുത്ത് ശാസ്ത കാസ്കേഡ് മേഖലയിലാണ് സിസ്കിയു കൗണ്ടി സ്ഥിതി ചെയ്യുന്നത്. ഗോൾഡൻ റഷ് കാലഘട്ടത്തിന്റെ ചരിത്രവും വിനോദത്തിനുള്ള അവസരങ്ങളുമുള്ളതിനാൽ ഇത് സംസ്ഥാനത്തിനുള്ളിലെ ഒരു പ്രധാന വിനോദസഞ്ചാര കേന്ദ്രമാണ്.

## ചരിത്രം
1852 മാർച്ച് 22 ന് ശാസ്താ, ക്ലാമാത്ത് എന്നീ കൌണ്ടികളുടെ ഭാഗങ്ങൾ അടർത്തിയെടുത്താണ് സിസ്കിയു കൗണ്ടി  രൂപകൽപന ചെയ്തത്. സമീപത്തുള്ള സിസ്കിയു മലനിരകളുടെ പേരിനെ ആസ്പദമാക്കി നാമകരണം നടത്തുകയും ചെയ്തു. കൗണ്ടിയുടെ അധികാരപരിധിയിലുള്ള ചില പ്രദേശങ്ങൾ 1855 ൽ മൊഡോക് കൗണ്ടിക്ക് കൈമാറ്റം ചെയ്യപ്പെട്ടിരുന്നു.

## അവലംബം

വർഗ്ഗം:കാലിഫോർണിയയിലെ കൗണ്ടികൾ
ഡോൺ (പത്രം)

പാകിസ്താനിലെ ഏറ്റവും പഴയതും പ്രചാരത്തിലുള്ളതുമായ ഇംഗ്ലീഷ് പത്രമാണ് **ഡോൺ**.പാകിസ്താൻ  ഹെറാൾഡ് പബ്ലിക്കേഷൻസ് ആണ് ഇത് പ്രസിധീകരിക്കുന്നത്.മുസ്ലിം ലീഗിന്റെ ജിഹ്വ എന്ന നിലയിൽ മുഹമ്മദലി ജിന്നയുടെ നേതൃത്വത്തിൽ 1941 ഒക്ടോബർ 26ആം തീയതിയാണ് ആദ്യമായി പ്രസിദ്ധീകരിക്കുന്നത്.

## സ്വാതന്ത്രത്തിന് മുൻപ്

## പ്രത്യേകതകൾ

## വാർത്താചാനൽ

## വികിലീക്സ്

## ഇത് കൂടെ കാണുക
* Dawn News
* List of newspapers in Pakistan
* Abbas Nasir

## അവലംബങ്ങൾ

## പുറത്തേക്കുള്ള കണ്ണികൾ
* 

വർഗ്ഗം:പാകിസ്താനിലെ പത്രങ്ങൾ
വർഗ്ഗം:പാകിസ്താനിലെ ഇംഗ്ലീഷ് ദിനപത്രങ്ങൾ
ഗുജറാത്തിലെ ജില്ലകളുടെ പട്ടിക

## അവലംബം

വർഗ്ഗം:ഇന്ത്യയിലെ ജില്ലകളുടെ പട്ടികകൾ